KAPITALISMOAREN KOLAPSOA : IRAULTZA DA BIDE BAKARRA!\nPrevious Article GERNIKA GORRIEK ERRE ZUTEN!\nNext Article KONTRAOFENTSIBA ANTIFAXISTA UKRAINAN: ETA ORAIN, ZER?\nKAPITALISMOAREN KOLAPSOA :\nEgun hauetan hilabete egin du Donbasseko Herri Errepublikek eta Errusiako Federazioak kontraofentsiba antifaxistari ekin ziotela. Historiaren motorra den klase borrokak azeleragailua zapaldu du sakonki, eta lurrikara geopolitikoak, ekonomikoak, kulturalak eta militarrak gertatzen ari dira non-nahi gure begi aurrean. Agiri honen bidez HERRITAR BATASUNAk bere analisiak eta gogoetak partekatu nahi ditu Euskal Herri Langilearekin eta munduko gainontzeko Herri Langile guztiekin, Inperialismoaren Munduko Ordena Berria kolokan jarri den kinka larri honetan.\nERRADIKALA IZATEA , ERROETARA JOTZEA DA\nGertaera uholde honen aurrean, normala da nahasita egotea. Zaila da datuen oihan izugarrian orientatzea. Iraultzaileak garenez, gure betebeharra erradikalak izatea da, hots, arazoen erro sakonetara jotzea, gertatzen ari dena ulertu ahal izateko. Historiaren hari gorria aurkitu, Kapitalismoaren labirintotik bizirik aterako bagara...\nKapitalismoa egunetik egunera kolapsatzen ari da gure begien aitzinean. HERRITAR BATASUNAk urte hauetan behin eta berriz iragarri izan du Sistema Kapitalista bere muga historikoetara iristen ari zela, duela 150 urte baino gehiago Karl Marxek DAS KAPITAL liburu giltzarrian analizatu zuen bezala. Geroago, 1929an, Henryk Grossmann militante komunista iraultzaileak sintesi bikaina idatzi zuen, iraultzaile guztiok arretaz irakurri eta sakonki estudiatu beharrekoa: “Kapitalaren metaketa eta Sistema Kapitalistaren erroiztearen legea”.\nLiburua Espainolez eros daiteke, Henryk Grossmann: “La ley de la acumulación y el derrumbe del sistema capitalista”. Siglo XXI editores, México, 1976. ISBN 978-968-23-0433-0, eta Ingelesez dago eskura, dohainik, esteka honetan:\nZorrozki laburbilduz, Kapitalismoa garatzen den neurrian, bere kontraesanak areagotzen dira. Kapitalaren metaketa aurrera doan heinean, bere osaera organikoa gero eta altuagoa da, eta ondorioz Burgesiak lortzen dituen irabaziak gero eta urriagoak dira. Kontzeptu klabe hau, Karl Marxek DAS KAPITAL obran, hirugarren liburukian, “irabazien tasaren beheranzko joeraren legea” izendatu zuen. Joera ekonomiko ineluktable honek Kapitalismoa bere kolapso eta hondamendira eramanen du. Kontua da Burgesia, sistemaren sorreratik, kontrajoerak jarri dituela martxan etengabe, sistema bizirik iraunarazteko. Kontrajoera hauek eragin dute mendez mende Kapitalismoaren garapen eta eboluziokrisiez betea, eta XX. mende hasieran Inperialismoa sortu zuten. Monopolioen Kapitalismoa, geroago Transnazionalen Kapitalismo bilakatu dena. Norbaitek honetan sakontzeko gogorik baleza, hona hemen laburpen argia eta mamitsua:\nKAPITALISMO AGONIKOAREN KOLAPSOA\nKapitalismoaren azken fasea Inperialismoa da, Leninek maisuki 1916an aztertu zuen bezala. HERRITAR BATASUNAren analisia da Kapitalismo agonikoa dela, hain zuzen ere, Inperialismoaren azken fasea, gaur egun bizitzen ari garena. Prest gaude tesi hau eztabaidatzeko nahi lezaketen iraultzaile guztiekin, eta norbaitek gai determinante honetan ere sakontzeko gogorik baleza, jo beza esteka hauetara:\nNorbaitek gaian areago sakondu nahiko balu, eta HERRITAR BATASUNAren analisiak eta ildo politikoa zertan oinarritzen diren jakin, hona hemen hiru testu argigarri, bata Espainolez eta beste biak Ingelesez, Inperialimoaren gaia zientifikoki eta ikuspegi iraultzailetik jorratzen dutenak:\nBeraz, azken urteotan ikusten ari garena hauxe bera da: Kapitalismo agonikoaren kolapsoaren hasiera, zeina modu agerian hasi baitzen 2009ko krisi finantzariarekin. Inperialismoaren frakzio hegemonikoa den Oligarkia anglo-yanki-sionista oso kontzientea izan da egitate honetaz hasiera-hasieratik, eta aldez aurretik martxan jarri zituen, 2001az geroztik, mekanismo guztiak Sistema Kapitalistaren erroiztea eragozteko eta Kapitalaren metaketaren beste ziklo historiko bat abiatzeko, II. Mundu Gerra ondoren 1945-1975 urteetan gertatu zen bezala.\nOligarkiaren helburu estrategiko hau kontuan hartu gabe, ez dago gaur egungo egoera geopolitikoa ulertzerik. Kapitalismoa hil ala biziko borrokan sartu da, eta Basapiztia kapitalista edozein gauza egiteko prest dago bizirauteko. Baita Humanitatearen zati handi baten exterminioa ere! “Mende Amerikar Berria” antolatu nahi dute etengabeko gerren bidez, harik eta hegemonia absolutua planeta osoan berriz eskuratu arte. Ikus dezagun nola hasi zen gerra iraunkorraren prozesua, zeinaren erroa XX. mendeko 70-80 urteetan sortu zèn Neoliberalismoraino iristen baita.\n2001eko irailaren 11an Oligarkia Globalistak antolatu zituèn autoatentuak estrategia ofentsibo honen baitan ulertu behar ditugu. Ekintza terrorista hauen bidez XXI. mendeko lehen bi gerra prebentiboak legitimitate osoz abiatu zituzten Ameriketako Estatu Batuek: Afganistan eta Irak. Hala ere, dena 1989an abiatu zen, Inperialismoak Gerra Hotza Sobiet Batasunari irabaztean...\nSobiet Batasuna eta Bloke Sozialistaren kolapsoa gertatutakoan, eta Txinak merkatu ekonomiaren alde egin zuèn apustua sendotu ondoren, USA jaun eta jabe zen mundu unipolar batean, non botere absolutua baitzuten: ekonomikoa, politiko, militarra, kulturala... Garaia iritsia zen hegemonia totala sistematikoki erabiltzeko, Amerikar Inperioa beste ehun urtez luzatzeko.\n“Munduko Ordena Berria” 1989ko abenduaren 20an abiatu zuten, Berlingo Harresia erori ondoren, Amerikako Estatu Batuek Panama inbaditzean. Geroago kontsolidatu zen, 1991tik aurrera, Yugoslaviaren suntsitze genozidarekin. Humanitatearen etsaia den Oligarkia anglo-yanki-sionistak gerrak non-nahi lehertu zituen hamarkada horietan, urtero nazio bana suntsitzen baitzuten: Palestina, Irak, Afganistan, Libano, Siria, Yemen, Libia, Sudan, Haiti, Somalia...\n“Gaizkiaren Ardatza” aipatu zuen George Bushek 2002an: USAk birrindu behar zituèn estatuen zerrenda. Irak guztiz xehetuta, Iran eta Korea oraindik ez dituzte suntsitu. Kuba eta Venezuela ere ez. Momentuz... Inperialismoaren asmoak ez dira aldatu. Lehentasunak, aldiz, bai...\nHala ere, gerra hauek guztiek, eta bere bidez egindako lapurreta eta arpilatze sistematikoek ez zuten lortzen Kapitalismoaren krisi terminala sendatzea, ezta estabilizatzea ere. Gero eta nabariagoa da, 2009 krisiaz geroztik, sistema bizirik mantentzeko irabazien tasa igo behar dela kosta ahala kosta, eta hori lortzeko bide bakarra dagoela: lehengaiak eta lan indarra merkatzea. Esplotazio kapitalista zorroztea eta areagotzea planeta osoan. Honek ezinbestez behartzen du Inperialismoa gainirabazien iturri posible guztiak bilatzera, edonon, edonola, edonoiz.\nHorretarako, gerra eta erasoen ziklo amaigabe batean murgildu ziren. Sistema Inperialistaren kontrol absolututik kanpo zeudèn estatuak suntsitu edota erabat subordinatu behar ziren kosta ahala kosta. Honek esan nahi du XX. mendeko iraultzetatik sortutako estatu erlatiboki burujabeak eta oraindik guztiz menderatugabeak militarki inguratzea eta erasotzea: Txina, Errusia, Iran, Kuba, Venezuela, Korea, Nikaragua, Aljeria, Vietnam, Bolivia, Yemen, Siria...\nMundu unipolar bat lortu, USAren mende, eta bere inguruan, sateliteak: Erresuma Batua, Kanada, Australia, Zeelanda Berria, Europar Batasuna, Japonia ... Guztien gainetik, Sionismoaren elitearen estrategia globalista.\nIkuspegi geopolitiko honetan kokatzen dugu koronabirusaren pandemia. 2020ko martxoaren 14ko agirian esan genuen argi eta garbi koronabirusa Inperialismoaren gerra tresna zela. Komeni da duela bi urte esan genuena hemen errepikatzea, bere garaian jende askok ez baitzuen ongi ulertu, eta orain, aldiz, baditugu denok aski elementu orduan esan genuena hobeki ulertzeko:\nKORONABIRUSA INPERIALISMOAREN GERRA TRESNA DA\n“Euskal langile iraultzaile guztiek jakin behar dute Inperialismo hegemonikoa den bloke anglo-saxoi-sionistak, eta bere adierazpen estatal nagusia den Ameriketako Estatu Batuek, bere sateliteak diren Erresuma Batuarekin eta Israelen izen historikoa usurpatu duen kolonia sionistarekin batera, gupidagabeko gerra globala abiatu dutela Humanitate osoaren aurka, haien Langile Klaseak ere barne. Klase borroka aurkitzen baita gertarera hauen guztien bihotzean. Beren helburua, agonia genozidan aurkitzen den Sistema Kapitalista iraunaraztea da, eta bereziki Sistema Inperialistan elite, klase eta estatu hauek duten hegemonia absolutua. Horretarako, edozein gauza egiteko prest daude, egunotan ikusten ari garen bezala.\n(...) Borroka hau luzea eta gogorra izanen da, eta mundu mailakoa. Ez dugu zalantzarik Herri Langileok irabaziko dugula, Venezuelatik Palestinara, Kubatik Yemenera, Txiletik Siriara, Iraketik Filipinetara, Boliviatik Koreara. Lehenago adierazi izan dugun bezala, bat egiten dugu Erresistentzia Antiinperialistaren Ardatzarekin, beti ere argi eta garbi azalduz gure helburua mundu mailako Iraultza Sozialista dela, klase, estatu eta patriarkaturik gabeko planeta aske baten bidean.\nLehentasuna, une hauetan, Inperialismo hegemoniko yanki-sionista fronte guztietan derrotatzea da, III. Mundu Gerrak eztanda egin baino lehenago. Eta leherketa kriminal hori gertatzen bada, Estatu Batuak eta bere satelite guztiak garaitzea, Stalingraden eta Berlinen Langile eta Nekazarien Armada Gorriak II. Mundu Gerran egin zuen bezala.”\nINPERIALISMOAREN PLANGINTZA ETA OFENTSIBA GLOBALA\nZorigaitzez, III. Mundu Gerrak eztanda egin du, non eta Ukrainan, II. Mundu Gerra hasi zèn Poloniatik ez oso urrun. Ukrainaren mendebalde osoa orduan Poloniako lurraldeak ziren. Historiaren ironia tragikoak... Inperialismo anglo-yanki-sionistaren plangintza eta ofentsiba globala ongi aztertu behar dugu, bere geoestrategia ulertu ahal izateko. Bestela, aise desorientatuko gara gertaeren etengabeko zurrunbiloan eta taigabeko gerra propaganda toxikatzailean. Iparroratza beti argi: Inperialismoaren aurka borrokatu beti, aurkitzen den tokoan aurkitzen dela, Iraultza Sozialista helburu dugula. Klase independentziari eutsi, estrategikoki, eta unean uneko aliantza taktikoak egin.\nInperialismoaren ofentsiba globala laburbiltzeko, fase honetan Errusia eta bere aliatuak, Bielorrusia eta Donbasseko Herri Errepublikak garaitu nahi dituzte Ukrainan. Inperialismoaren garaipena ezinezkoa balitz, eta hala dirudi, OTANek fronte berriak irekiko dizkio Errusiari etengabe, hura higatu eta odolustu nahian: Georgia, Finlandia, Azerbaijan, Suedia, Estonia, Letonia, Lituania, Polonia, Hungaria, Eslovakia, Errumania, Bulgaria, Txekia... Berriki Kazakhstanen saiatu ziren fronte berria irekitzen, bainan Errusia eta Txina azkar indargabetu zuten krisia. Hats handiko estrategia da aurrean duguna, urte luzez iraunen duena. Horretarako prestatu behar dugu.\nUkraina demokratiko eta neutral baten alde gaude, eta horregatik babesten dugu Errusia eta Donbasseko Herri Errepublikek abiatu duten kontraofentsiba antifaxista. Ukrainan gaur egun ilegalak eta jazarriak diren alderdi guztiei dagokie lehenbailehen Batasun Nazionaleko behin-behineko Gobernua osatzea, Zelensky sionistaren erregimen nazifaxista neutralizatzea eta gerrari amaiera ematea, behin kontraofentsiba antifaxistaren helburuak lortuta. Hori da irtenbide egokiena.\nBainan ez gaitezen engaina. Inperialismoak gerrak xaxatzen saiatuko da behin eta berriz, hala Errusia makurrarazteko, nola Txina belaunikarazteko ere. Eta berdin-berdin egin nahi du Fronte Multipolarreko estatu guzti-guztiekin: Iran, Korea, Kuba, Yemen, Venezuela, Nikaragua, Palestina, Libano, Irak, Bolivia, eta abar. Hauxe da Joe Bidenek azken egunetan aipatu duen eta USAk lideratu behar duen Mundu Ordena Berria. Mundu Unipolarra, alegia.\nErrusiak abiatu duen kontraofentsiba antifaxista zinezko Rubikon zeharkatzea izan da, ez baitago atzera bueltatik. Gerra ziklo honetatik aterako gara, edo Inperialismoaren erabateko garaipenarekin, edo bere hondoratzearekin. Mundu Unipolarra ala Mundu Multipolarra, ez dago erdibiderik. Historiaren fase berri batean murgildu gara: Modernitate kapitalistaren amaiera.\nBeraz, iraultzaileok oso kontziente izan behar dugu Inperialismo anglo-yanki-sionista benetako IV REICH dela, nazifaxisten oinordeko zuzenak. Egunotan horixe bera ikusten ari gara Ukrainan, eta lehenago, 1945etik, hain zuzen ere, horixe bera ikusi izan dugu beti. Paperclip Operation, adibidez, non 1.600 zientifiko nazi baino gehiago eraman zituzten Alemaniatik Estatu Batuetara, armagintzaren ikerkuntza lan egiteko. Haien artean, Wernher Von Braun, geroago NASAko eleduna izan zena.\nEuskaraz: Paperclip Operazioa - Wikipedia, entziklopedia askea.\nFrantsesez: Opération Paperclip — Wikipédia (wikipedia.org)\nBainan beharbada Paperclip Operation haren adibiderik paradigmatikoena, Reinhard Gehlen jeneralaren historia da, zeina lotura zuzena baitu gaur egungo OTANekin eta GLADIO sareekin. Nazia goitik behera, ODESSA antolakundeaen sortzaileetako bat izan zen. Bere lana, SSak babestea zen, haiei ezkutalekuak lortuz Espainia frankistan, edota Hego Amerikan. Reinhard Gehlenek lan handia egin zuen urte luzez Ukraina, Estonia, Letonia eta Lituaniako nazi faxistekin, haien artean, Stepan Bandera. Jeneral nazi hau Alemania Errepublika Federaleko zerbitzu sekretuen burua izan zen. Hona hemen aingerutxoaren biografia, denen eskura:\nStepan Bandera, nazifaxista ukrainarrari buruz:\nNaziak Espainian, zerrenda ofiziala:\nAipa ditzakegu bi nazi ezagun, Otto Skozerny eta Léon Degrelle, biak Espainia frankistan lasai bizi izandakoak, edota Ante Pavelic, ustatxa nazifaxista kroaten buruzagia, Madrilen babestu zena eta hantxe exekutatua izan zena. Eta beste hamaika mila, bainan uste dugu argi gelditu dela 1945ean III. REICHeko koadro eta funtzionario naziak masiboki integratu zirela Inperialismo yankiaren egitura guztietan. CIAn, OTANen, NASAn, Pentagonoan, Unibertsitaeetan...\nOtto Sorzeny, Euskaraz: https://eu.wikipedia.org/wiki/Otto_Skorzeny\nLéon Degrelle, Euskaraz: https://eu.wikipedia.org/wiki/L%C3%A9on_Degrelle\nAnte Pavelic, Euskaraz: https://eu.wikipedia.org/wiki/Ante_Paveli%C4%87\nODESSA antolakunde naziar buruz:\nEta bukatzeko, CIAren sorrera nazia:\nKAPITAL FINANTZARI ANGLO-YANKI SIONISTAREN KOLAPSOA ETA\nInperialismoanglo-yanki-sionistaren nagusitasun unipolarraren funtsezko osagaia da finantza-kapital anglo-yanki-sionista (FKAYS aurrerantzean) zeinak Wall Street eta Londreseko City finantza-plaza nagusiak baititu, eta nazioarteko finantzetan erabat hegemonikoa dena.\nFKAYSaren hegemonia honek dolarraren moneta-hegemonia du ondorio eta kausa, aldi berean. Honen oinarri materialak, berriz, dira Amerikako Estatu Batuen eta beste estatu inperialisten babes politiko-militarra, alde batetik, eta, bestetik, kapital adar hau osatzen duten enpresen lehiakortasuna.\nFKAYS, bere kabuz, gainirabazi inperialisten oso iturri garrantzitsua izateaz gain, gainontzeko kapital inperialisten funtsezko bazkidea ere, azken hauek euren gainirabaziak harrapatu ahal izateko. Areago, nazioarteko finantza-sistema osoa esplotazio inperialistaren tresna bilakatu du eta, gainera, Inperialismoaren tresna politikoa ere bada, Amerikako Estatu Batuek haren aginduetara makurtzen ez diren estatuak zigortzeko bidea duen aldetik. FKAYS-ren sistemaren barruan estatu horien dituzten aktiboak lapurtzen (esaterako, bereziki esanguratsua eta eskandaluzkoa den Venezuelaren urrearen lapurreta, edota egunotan Afganistan eta Errusiaren erreserbak) edota haien mundu-merkaturako sarrera oztopatuz eta garestituz.\nEz da harritzekoa, beraz, Inperialismo anglo-yanki-sionistaren FKAYS-ren nagusitasuna defentsa helburu estrategikoa izatea. Dolarrak nazioartean duen truke-bidea, ordainbidea eta balio-erreserba izateko nagusitasuna defentsa honen parte bat delarik.\nBaina ez da harritzekoa ere periferia kapitalistaren hainbat estatu FKAYS eta dolarrarekiko menpekotasuna mugatzen saiatzea. Haientzat duen izaera esplotatzaile eta zigortzailea aski ongi ezagutzen baituta. Honetan Txina izan da aitzindari eta arrakastatsuena. Merkataritzako aldebiko akordioen sistemak sortuz dolarra saihesteko edo, behintzat, mugatzeko. Edozelan ere, politika hauek FKAYS-Dolar sistema ahultzea ekarri dute, zeina areagotu baita azken egunotan Errusia ezarritako zigorrekin. Estatu askok ikusi baitute sistema hori tranpa bat dela. Eta, ondorioz, alternatibak bilatzen ari dira, Txinak irekitako bidea jarraituz.\nBestalde, inperialistek beraiek ere ahuldu dute euren FKAYS-Dolar sistema kuttuna. Krisi kapitalistaren aurrean “diru erraza” delako politikak erabiliz (interes tasa baxuak, “quantity easing”....) dolarra balio-gordailu den aldetik ahuldu dutenak. Dolar batek adierazten duen balioa gutxitzen dutelako politika horiek. Krisia baretzeko eraginkortasuna galtzen dituztenak gainera. Azkenean estanflazioa edo hiperinflazioa ekar baitezakete.\nHoriek hala, FKAYS-Dolar sistemak ez dauka luze irauterik. Eragile endogenoek eta exogenoek haren hondoratzea ekarriko baitute. Lehenak izan daitezke krisi kapitalista bat edota finantza-paniko bapatekoa. Bigarrenak izaera geopolitikoa izango dira, seguruenik. Esaterako, Fronte Multipolarraren estatuak sistematik ateratzeko erabaki sendoa, haien arteko merkataritza beste modu batean antolatzeko. Edozelan ere, FKAYS-Dolar sistemaren porrotaren emaitzak izango dira, alde batetik, oraindik ezagutu ez den mundu-depresio handi bat, 1929ko edo 2008ko haiek baino askoz okerragoa, eta, bestetik, mundu- sistema kapitalista moneta- eta merkataritza-gune ezberdinetan zatitzea, joan den mendeko 30en hamarkadaren antzeko panorama batera itzuliz.\nHonek guztiak ekarriko du erdigune inperialistako langile-klaseen bizi-maila nabarmen okertzea: aipatutako krisi kapitalistagatik, gainirabazi inperialisten galtzeagatik eta gastu militarra handitzeagatik, zeinak murrizketa gogorrak eraginen baititu osasungintzan, irakaskuntzan, zerbitzu sozialetan, pentsioetan... Herrialde inperialistetan Iraultza Sozialistarako baldintzak sortuko dira beraz. Hala ere, ezin dira baztertu Faxismoa edota Inperialismoak azken erokeria militarista bat egiteko asmoa izatea. Inoiz ez baita ikusi klase zapaltzaile batek bere boterea boluntarioki eta bakebidez abandonatzea derrota militarraz baizik.\nHoni buruz sakontzeko, Espainolez, Frantsesez eta Ingelesez:\nFRONTE MULTIPOLARRAREN GARAIPENAREN ALDE\nAurreko agirietan aritu gara honetaz luze eta zabal, beraz, azken hilabetean esandakoa berriz aipatuko dugu hemen:\n“Aukera historikoa dugu Inperialismoa suntsitzeko, eta horregatik HERRITAR BATASUNAk bere sustengu kritikoa ematen dio Fronte Multipolarrari. Sustengua, zeren eta Bloke Sozialista hondoratu zenetik lehen posibilitate erreala baita planeta bost mendez esklabizatu duen Mendebaldeko Inperialismoa suntsitzeko. Eta biziki kritikoa, zeren eta sozialista iraultzaileak baikara, eta gure helburu estrategikoa klaserik, estaturik eta patriarkaturik gabeko sozietateak eraikitzea baita. Fronte Multipolarreko estatuetan dagoen estatu kapitalismoarekin ez gara inolaz ere identifikatzen. Bainan estatu kapitalismo horiek antiinperialistak diren heinean, beren erresistentzia babesten eta txalotzen dugu. Argiro mintzatzeko, Errusiaz, Iranez, Txinaz, Kubaz, Venezuelaz, Koreaz, Nikaraguaz, Siriaz, Palestinaz, Yemenez, Libanoz, Irakez, Maliz eta abarrez ari gara.” Otsailaren 25eko agiria.\n“Inperialismoaren propagandaz erabat intoxikatuta ez dagoen edonor berehala ohartuko da Fronte Multipolarraren baitan kokatzen direla XX. mendean izan diren Iraultza Sozialista eta Antiinperialista gehienak: Errusia eta Bielorrusia, Txina, Korea, Iran, Kuba, Nicaragua, Venezuela, Siria, Yemen... Herrialde hauek guztiek Inperialismoarekin hautsi eta batzuk Komunismoranzko Trantsizio Prozesu Sozialistak abiatu zituzten. Sozialismoa, gure ustez, Kapitalismotik Komunismoraino luzatzen den trantsizioa baita.\nZorigaitzez, kanpoko eraso inperialistengatik eta barneko estatu burgesiaren intesengatik, gehienek atzera jo behar izan zuten. Erritmo, prozesu eta ondorio oso derberdinekin, beti ere. Sobiet Batasuna kolapsatu zen eta Kapitalismoa berriz ezarria izan zen Bloke Sobietiko guztian. Txinan Kapitalismorantz atzera jo zuen modu progresiboan, sistemaren hausturarik gabe. Koreak gerran segitzen du Estatu Batuen aurka, eta bere lurraldeko hegoaldean leporaino armatuta dagoen kolonia yankia antolatu dute. Kubak kontzesio ekonomikoak egin behar izan zituen ez hondoratzeko. Iranen Iraultza Islamikoa egin zuten, ezaugarri guztiz diferenteak dituen prozesua, eredu sozialistatik urrun, bainan hala ere, Inperialismoaren aurkako borroka frontalean, eta gainontzeko herrialde antiinperialisten laguntzailea: Palestina, Libano, Yemen, Siria, Irak, Venezuela...\nHerrialde hauek guztiak gaur egun estatu kapitalismoaren baitan kokatzen ahal ditugu. Bainan hala ere, Inperialismoaren erasoak jasaten segitzen dute etengabe. Zeren eta ez baitira erabat makurtzen bere interesetara. Estatu kapitalistak izanik ere, beren burgesia nazionalak dituzte, eta beren populazioaren ongizateaz hala edo nola arduratzen dira. Eredu kaltegarriak dira Kapitalismoaren periferian miseria gorrian eta zapalkuntza beltzean bizi diren gainontzeko Herrientzat. Fronte Multipolarreko estatu burgesiak gogoz saiatu ziren beren lekutxoa egiten Mundu Ordena Berrian, alferrik. Inperialismoak erabateko sumisioa eta esplotazio absolutua nahi zuen, Afrika osoan lortu duena. Libiaren anikilazioa izan zen gertaera determinantea horretaz ohartzeko.\nHonek behartu ditu Fronte Multipolarreko estatu guztiak elkartzen, bizirauteko. Oso anizkuna eta plurala da aliantza hau maila guztietan. Estatu hauek guztiak batu dituen faktorea Antiinperialismoa da. Tentsioa gora joan da azken urteotan, eta azkenean Ukrainan lehertu da. Guk Fronte Multipolarraren garaipena nahi dugu, eta kasu honetan, Errusiarena, honek Inperialismo anglo-yanki-sionistaren amaieraren hasiera ekarriko lukeelakotz. Inperialismoa garaitzen badugu, baldintza hobeak izanen ditugu planeta osoan Humanitateak dituen desafioei aurre egiteko. Errazagoa izan daiteke Komunismoranzko Trantsizio Sozialistak berriz abiatzeko mundu osoan. Iraultza Sozialistak egiteko, alegia. Ez dugu inolako ilusiorik egiten eta badakigu estatu burgesia horiek beren klase interesak badituztela. Klase borrokak erabakiko du munduak nora joko duen...\nHorregatik babesten dugu kritikoki Fronte Multipolarra, eta horregatik ematen diogu erabateko sustengua Donbasseko Errepublikek eta Errusiako Federazioak abiatu duten kontraofentsiba antifaxistari. Beren garaipena Inperialismoa ahulduko baitu. Beren derrotak, aldiz, Siriaren erortzea eta Iran, Venezuela, Kuba Korea, Nikaragua eta Txinaren aurkako erasoak ekarriko lituzke. Ez dago erdibiderik, III. Mundu Gerraren fase berrian sartu gara buru belarri. Inperialismoak inposatu digun gerra hau Iraultza Sozialista bilakatu behar dugu. Irabazi ala hil!”\nMartxoaren 4ko agiria.\nMENDEBALDEKO SAHARAri EGINDAKO TRAIZIOA\nEsan dugun bezala, lurrikara geopolitiko aunitz ikusten ari gara egunotan, Errusiaren kontraofentsiba antifaxistaren ondorioz: Inperialismoak orain “berradiskidetu” nahi du Iran, Venezuela eta Txinarekin, Errusia areago isolatzeko eta hobeki suntsitzeko. Ondoren horietariko birekin “adiskidetuko” da berriro, bestea hobeki txikitzeko, eta azkenean, Fronte Multipolarreko estatu guztiak banan banan ezabatuak izanen dira. Yankiak bezain ergela izan behar da sinisteko horrelako amarru infantilarekin Fronte Multipolarreko estatuak engainatzen ahal direla. Libiako Gadaffi horrela ibili zen, eta horrela bukatu. Denon ikusi genuen bere heriotza ikaragarria telebistan. CHEk esan zuen bezala: “Inperialismoaz ez fidatu, ezta honelako pittin bat ere!”\nHistorikoki Inperialismoaren morroiak izan diren estatuek USAren aginduei ez diete jaramon handirik egin. Horien artean, Turkia, Saudi Arabia, Emirerri Arabiar Batuak... Haizearen norabidea aldatzen ari omen da, eta zapi zikinak ere hara bide doaz. Oso seinale esanguratsua. Inperialismo anglo-yanki-sionistaren garroak ez dira garai batean bezain indartsuak.Hobeki.\nHoni gehitu behar dizkiogu Errusiaren kontraofentsiba antifaxista kondenatu ez duten estatuak. Afrikan: Aljeria, Angola, Bangladesh, Burundi, Hegoafrika, Hego Sudan, Kongo, Ekuatore Ginea, Madagaskar, Mali, Mozanbike, Namibia, Afrika erdialdeko Errepublika, Senegal, Sudan, Tanzania, Uganda eta Zinbabue. Asian: Armenia, India, Irak, Iran, Kazajistan, Kirgizistan, Laos, Mongolia, Pakistan, Sri Lanka, Tayikistan,Txina eta Vietnam. Amerikan: Bolivia, El Salvador, Kuba eta Nikaragua. Eta hamabi estatu ez ziren agertu ere egin: Azerbaiyan, Burkina Faso, Kamerun, Ginea, Ginea-Bissau, Maroko, Togo, Turkmenistan, Uzbekistan eta Venezuela. Ikusten denez, planeta honetako biztanleen gehiengo oso-oso zabala. Nor dago isolaturik, orduan? “Nazioarteko Komunitatea” delako hori herrialde inperialistak eta bere morroi fidelak besterik ez dira. Asian bloke ekonomiko, politiko eta militar sendoa sortzen ari da, orain arteko mundu mailako (des)oreka laster irauliko duena. Mundu Multipolarra gero eta hurbilago dago. Esperantza handia...\nBaina lurrikararik handiena, Espainiako Erresumaren zilipurdia izan da. Marokoren aurrean belaunikaturik, Mendebaldeko Saharari ikaragarrizko traizioa egin dio Pedro Sánchez sozialdemokratak. Sozialinperialista edo sozialfaxista esan beharko genuke, ikusitakoa ikusita. Hurrengo hilabeteotan ikusiko dugu nola eboluzioantuko den gatazka hau, Mendebaldeko Sahara, Maroko eta Aljeriaren artean. Jakinda Marokoren gibelean Inperialismo osoa dagoela, Amerikako Estatu Batuak, Erresuma Batua, Frantzia, Alemania, eta batez ere, “Israel” izen historikoa usurpatu duen Palestinako kolonia sionista. Mendebaldeko Sahararen eta Aljeriaren laguna izan dira betidanik Errusia eta Kuba, hori kontu jakina da. Panorama konplexua, zinez eta benetan...\nMarokok Polisario suntsituko du eraso bortitz baten bidez, eta horretarako Aljeriako lurraldean dagoen Tindufen sartuko da? Ala haratago joanen da eta Aljeria bera inbadituko du, hango gasa eta petrolioa (Europako Batasunak biziki behar dituenak) kontrolatzeko? Hori jakinda, eta Ceuta zein Melilla hiri kolonialak mehatxupean ikusita, baita Kanariak beraiek ere, horregatik belaunikatu da Pedro Sánchez Marokoko errege ustelaren aurrean, umiliazio nabari eta ikaragarria jasanez? Afrika iparraldeko egoera geopolitiko osoa iraultzeko baimena eman dio Inperialismoak Marokori, bertako jendarmea izan dadin? Malik frantsesak espultsatu izanak honekin guztiarekin lotura du?\nHurrengo hilabeteotan izanen ditugu galdera hauen erantzunak. Dena den, martxoaren 26tik 30ra, Antony Blinken USAko Estatu idazkaria Palestinan izanen da, kolonia sionista bisitatzen, eta Zisjordaniako autonomista palestinarrak engainatzen, eta ondoren Aljeria eta Marokora joanen da. Bidaia honek ez du deus onik iragartzen... Adi eta erne! Eta gauza ororen gainetik, gure elkartasun militante eta iraultzailea Mendebaldeko Sahararekin.\nBIZITZA GARESTITZEN DA... ZERGATIK IZANEN OTE DA?\nHonaino iritsita, garbi dago bizitza garestitzen ari dela Kapitalismoaren kolapsoaren ondorioz, eta gauzak ez direla konponduko sistema kapitalistaren markoan, erreformak eginez eta adabakiak josiz.\nOTAN Kapitalismoaren besi armatua izanik, ulergaitza egiten zaigu nola egiten ahal diren manifestazioak Hego Euskal Herriko lau hiriburuetan “bizitzaren garestitzea gelditu” lelopean, bertan Inperialismoaren antolakunde terrorista eta genozida hau aipatu ere egin gabe. Eta Donbasseko Herri Errepubliken eta Errusiako Federazioaren kontraofentsiba antifaxistaren alde argi eta garbi agertu barik.\nBadirudi batzuk uste dutela Komunismoa beraiek asmatu zutela, eta lehenago Euskal Herrian ez zegoela komunistarik, haiek borrokara etorri arte. Espero dugu hurrengo hilabete eta urteotan ezkerkeriaren umekeria hauek alde batera utziko dituztela eta benetako ildo komunista iraultzailea garatuko dutela, horrelako jokaera oportunistak berriro izan gabe.\nKlase borrokan ongi definitu behar dira etsaiak, eta zuzen aritu behar da haien aurka, eufemismoak eta itzulinguruak erabili gabe. Mugimendu Sozialistak, eta bereziki GKSk argi eta garbi hitz egin behar du, eta ongi azaldu III, Mundu Gerraren fase honetan noren alde dagoen eta noren kontra. Ninismoak, Inperialismo anglo-yanki-sionista eta Fronte Multipolarra parekatzeak, Proletalgo Iraultzailearen balizko “independentzia politikoa”ren izenean, iruzur teoriko ikaragarria izateaz gain, OTANi zeharka mesede egiten dio.\nMilaka gazte manifestatu ziren, bainan ez OTAN aurka... Norentzat izan zen hori mesedegarria, erretolika “marxista” guztiak gorabehera? Euskal Herriak OTANi ez esan zion 1986an. Zergatik ez zen garaipen historiko hau aipatu ere egin Kontseilu Sozialisten lau manifestazioetan? Eta hori, OTAN eraso inperialista baten erdian. Lotsagarria, zinez eta benetan! HERRITAR BATASUNAk badaki GKSn Euskal Herriko gazte iraultzailerik zintzoenak eta borrokalarienak elkartu direla, eta Euskal Iraultza Sozialistaren itxaropena berebn eskuetan dagoela. Horregatik egiten zaigu hain mingarri eta ulergaitz horrelako jarrerak eta jokaerak. Esperantza dugu kritika honek balio izanen duela eztabaida zabala irekitzeko euskal iraultzaileon artean.\nKapitalismo agonikoaren kolapsoa aurrera doan heinean, gero eta sektore sozial gehiago borrokan hasiko dira, merkantzia guztien garestitzeak, inflazioak, denetariko murrizketek, soldaten jeisteak, prekaritateak bultzaturik. Gu zapalkuntzaren aurka borrokatzen diren guztien alde gaude, beti. Bainan honek ez du esan nahi zapalduek eskatzen duten guztiarekin bat egiten dugunik. Garraiolarien greba babesten eta bultzatzen dugu, bainan aldi berean borrokan ari diren sektore guztiei (langileak, nekazariak, pentsionistak, ikasleak...) hauxe esan behar diegu:\nEZ DAGO IRTENBIDERIK KAPITALISMOAREN MARKOAN\nEz dugu inolako ilusiorik egin behar. Krisia gero eta gogorragoa izanen da. Estatuek ematen ahal dituzten subentzioak eta dirulaguntzak ez dira aski izanen, eta berehala agortuko dira. Ez Frantziako Errepublikak, ez Espainiako Erresumak, eta are guttiago instituzio burges autonomiko vasco-espainolek eta basque-frantsesek ezin dute Kapitalismo agonikoaren kolapsoa gelditu. Eta hori da gainera heldu zaiguna abiadura handiz. Honek ez du inolaz ere esan nahi hobekuntza ttipien eta konkista partzialen aurka gaudenik. Ezta pentsatu ere, borrokaz lortutako guztia ongi etorria izan bedi! Bainan argiro esan dezagun, beste behin ere: Sistema Kapitalista erroizten eta hondoratzen ari da, eta lelehenbailehen alternatiba komunista eraiki behar dugu. Eta proiekti komunistaren lehen urratsa, Iraultza Sozialista da. Iraultza Sozialistarako prestatu, formatu eta antolatu behar dugu geure burua. Borroka iraultzailerako. Hori da esperantza bakarra gaur egun.\nKOMUNISMOA ALA EXTINTZIOA!\nHERRITAR BATASUNAk aski ongi daki Iraultza Sozialista ez dela biharko, eta prozesu biziki luze eta korapilatsua izanen dela. Guk Euskal Herri Langileari eta bereziki Euskal Langile Klaseari esan nahi diogu klaserik, estaturik eta patriarkaturik gabeko sozietatea ortzemugan kokatu behar dugula, eta urrats taktiko gisa ulertu Iraultza Sozialista.\nEta bitartean? Bitartean hasi antolatzen eta borrokatzen lehenbailehen, gurekin, HERRITAR BATASUNArekin, edo nahiago duzun antolakunde iraultzailearekin. Batzarrak antolatu herri eta auzoetan, lantegi eta fabriketan. Elkartasun proletarioa ehundu eta eraiki emeki emeki. Eta hasi zabaltzen oinarrizko programa bat Euskal Herriarentzat eta Europako nazio guztientzat: banku ororen nazionalizazioa, energia enpresen nazionalizazioa, garraio enpresa nagusien nazionalizazioa, lurjabe handien eta terratenienteen lur guztien nazionalizazioa, elikagaien enpresa guztien nazionalizazioa, multinazional guztien nazionalizazioa, irakaskuntza sistema guztiaren nazionalizazioa, komunikabideen nazionalizazioa, Euskal Herria eta gainontzeko nazio guztiak OTAN eta Europar Batasunetik ateratzea, armada inperialisten disoluzioa, baita polizia burges guztienak ere, eta abar eta abar... Programa sozialista iraultzaile bat behar dugu, lehenbailehen, Kapitalismoaren kolapsoari aurre egiteko, beranduegi izan baino lehen. HERRITAR BATASUNA prest dago horrelako programa elaboratzeko gurekin batera borrokatu nahi duten antolakunde eta militante guztiekin, hurrengo hilabeteotan. Bizkor ibili beharko dugu!\nHERRITAR BATASUNAk ez du deus ere asmatzen. Teoria Iraultzaile Komunista Zientifikoan aurkitzen ditugu ideia hauek guztiak. Hona hemen testu biziki egokia une hauetan:\nLeninekin batera, guk ere galdera hau egin nahi diegu Euskal Herriko irauktzaile guztiei: “Aurrera jotzen ahal dugu Sozialismoarantz joatearen beldu bagara?” Bada garaia Sozialismoaren aktualitatea mahai gainean jartzen hasteko. Arantzaleak portuetan geldirik, garraiolariak borrokan, fabrikak ixten, lehengairik gabe, gosearen eta exkaxiaren beldurra zabaltzen langileen artean, III, Mundu Gerraren danbor hotsak noiznahi eta non-nahi... Langileak esnatzen hasiko dira noizbait? Guk uste dugu baietz, baina zorigaitzez, kolapsoak eraginen du kaosa nagusitzen delarik bakar-bakarrik. Guru dagokigu alternatiba iraultzailea pazaratzea.\nANTOLATU, FORMATU ETA BORROKATU GUREKIN!\nHonaino iritsi bazara, horrek esan nahi du gogo eta kontzientzia iraultzailea duzun seinale. Azken agirietan esandakoa errepikatuko dizugu hemen, eta aurrea jo, lagun eta burkide!\n“Gure agirietan behin eta berriz errepikatzen dugun bezala, antolatu, formatu eta borrokatu behar dugu. Ez dago beste irtenbiderik. III. Mundu Gerran buru belarri sartu gaituzte oligarkia inperialistek. Lehenago koronabirusa zabaldu zuten, Txinari eraso egiteko eta beren neurri totalitarioak ezarri ahal izateko “plandemia”ren bidez. Badirudi momentuz gerra biologiko hau geldituko dutela, beren helburuak partzialki lortuta. Orain, Kapitalismoaren krisi terminala are larriagotuko du Ukrainako gerrak. Klase borrokak gogortuko dira mundu osoan, Langileriaren miseria eta zapalkuntza handituko direlakotz maila guztietan. Leherketa sozialak ikusiko ditugu hurrengo hilabeteotan mundu osoan. Guri dagokigu eztanda horiek Iraultza Sozialista bilakatzea.\nEuskal iraultzaileak garenez, gure eginkizuna, Iraultza Sozialista gure marko nazionalean egitea da, hots, Euskal Iraultza Sozialista prestatzea, hortzez eta haginez, mundu mailako Iraultza Sozialistaren baitan. Eta horretarako, batasuna sortu behar dugu euskal iraultzaile guztion artean, Euskal Nazio Askapen Mugimendu Sozialista Iraultzailea eraikitzeko, Euskal Herriaren Independentzia eta Sozialismoa lortzeko. Nafarroako Euskal Errepublika Sozialista, alegia, Euskal Estatu Sozialista. Argi izanik borroka hau mundu mailakoa dela, eta Euskal Herri Langileak Internazionalismo Proletarioaz jokatu behar duela beti, egoismo nazionalik gabe. Euskal Herria libre nahi dugu, munduko gainontzeko Herri guztiekin berdintasunean eta ahizpatasunean bizitzeko, anaikiro. Klaserik, estaturik eta patriarkaturik gabeko planeta batean.\nGure betebehar internazionalista da, orain eta hemen, Donbass eta Errusiaren kontraofentsiba antifaxista babestea, eta horrekin batera, munduan zehar Inperialismoaren eta Kapitalismoaren aurka diren gainontzeko borroka guztiei laguntzea: Palestina, Yemen, Siria, Kolonbia, Mendebaldeko Sahara, Filipinak, eta abar. Vietnam asko beharko dira Basapiztia faxista behingoz suntsitzeko. Denok batera lortzen ahal dugu, bakoitza bere aldetik jai dugu!\nUne gogorrak dira, eta are gogorragoak etorriko dira. Iraultzaileok 1914n bizi izan zen bakardade latza ezagutuko dugu hurrengo hilabeteotan, Inperialismoak sortu duen histeria itxuraz pazifistak eta txobinismo OTANzaleak isolaturik. Gogor eutsi behar diegu Iraultza Sozialistaren banderari eta Antiinperialismoaren iparorratzari. Inperialismo anglo-yanki-sionistak eragindako pandemiek eta gerrek Kapitalismoaren krisi terminala azeleratuko dute. Klase borrola gordinduko da hurrengo urteotan, eta horren ondorioz, Langileria eta gainontzeko zapaldu guztiak beren alienazioaren lozorrotik esnatuko beharko dira. Orduan, Iraultza Sozialistaren garaia etorriko da.”\nEz dugu deus gehiago esateko. Aski kalaka! Animo, antolatu eta borrokatzera!\nErresistentzia antiinperialistaren alde,\nmundu mailako Iraultza Sozialistaren alde!\nGORA DONBASS ANTIFAXISTA!\nGORA ERRUSIA ANTIINPERIALISTA!\nGORA UKRAINA GORRIA!\nIRAULTZA DABIDE BAKARRA!!!


Polizia etxera eraman dute Abantoko hilketengatik atxilotutako gizona | Gizartea | Berria\nPolizia etxera eraman dute Abantoko hilketengatik atxilotutako gizona\nMiren Uranga neska laguna eta Paola Mendez alaba hiltzea egotzita atxilotu zuten atzo, Portugaleten, eta gaua Gurutzetako Ospitalean eman du.\nBi ertzain, atzo, bi emakumeen gorpuak atzeman zituzten etxearen inguruan, Abanton. LUIS TEJIDO / EFE Tamaina handiagoan ikusi\n2020ko martxoak 12 16:32\nGaur goizean eraman dute Ertzaintzaren Muskizko (Bizkaia) komisariara atzo neska laguna eta alaba hiltzea egotzita atxilotu zuten gizona: Miren Uranga eta Paola Mendez dira hildako ama-alabak. Batek 54 zituen, eta besteak, 24. Mendez Deustuko Unibertsitateko ikaslea zen, eta gaur eguerdian elkarretaratzeak egin dituzte Donostiako eta Bilboko campusetan, hilketak salatzeko.\nErtzaintzak Portugaleteko trasteleku batean atxilotu zuen hilketak egitea egotzi dioten gizona. Kordea erdi galdurik atzeman zuten, pastilla ugari hartuta bere buruaz bertze egiten saiatu ondotik, berri agentziek jakinarazi dutenez. Haren egoera zela eta, Gurutzetako Ospitalera eraman zuten gizona, eta han pasatu du gaua, Poliziak zaindurik. Haren osasunak onera egin ondoren, ordea, komisariara eraman dute gaur goizean, eta litekeena da bihar epailearen aurrera eramatea. 60 urte inguru ditu.\nBi emakumeen hilketak Abanton (Bizkaia) gertatu ziren, Sanfuentes auzoan. Goizean izan ziren, 10:00 inguruan, eta atxiloketa, berriz, arratsaldean, 16:30ean. Komunikabide batzuek jakinarazi dutenez, gizonezkoak hilketak egin izana aitortu zien eguerdian taberna bateko zerbitzariari eta hainbat senideri. Haiek ohartarazi zuten Ertzaintza, eta horrek 14:00etan eman zuen abisua. Bi ordu eta erdiz aritu ziren hilketak egotzi dizkioten gizonezkoaren atzetik, hura atxilotzeko. Bi emakumeen gorpuak indarkeria zantzuekin atzeman zituzten.\nSanturtzin haren bila ibili ondotik, Portugaleteko trasteleku batean atzeman zuten gizonezkoa. Ertzaintzaren arabera, pastilla batzuk hartuta zegoen, «ia korderik gabe», eta erietxe batera eraman zuten. Hipotesien arabera, bere buruaz bertze egiten saiatua zen gizona. Hildako emakumeetako batek 54 urte zituen, eta besteak, 24 urte zituzten, eta gorpu atzeman zituzten etxean bizi ziren, gizonarekin batera.\nAtzo arratsaldean, 300 lagun inguruk elkarretaratze bat egin zuten Abantoko Pilar Abin plazan, mugimendu feministak deituta, eta gaur ere kalera aterako dira, Abantoko Udalak elkarretaratzera deitu baitu: 19:00etan, udaletxearen aurrean.\nEmakundek «gaitzespen irmoa» erakutsi du hilketen inguruan, eta «doluminak eta babesa» adierazi dizkie senideei. Protesta egiteko deia egin du, halaber: «Herritarrak animatzen ditugu emakumeen aurkako indarkeria matxistarekiko gaitzespena adieraztera, eta proaktiboak izatera emakumeen aurkako edozein jokabide iraingarri dela eta». Emakundek gogorarazi du indarkeria matxista «arazo estrukturala eta dimentsio anitzekoa» dela: «Gure gizartean emakumeen eta gizonen artean dagoen desberdintasunaren sinbolorik basatiena». Emakunderen hitzetan, «herritar guztien inplikazioaren bidez eta berdintasunezko gizartea eraikitzeko beharrezkoa den balio aldaketaren bidez baino ez da lortuko emakumeen aurkako indarkeria amaitzea». Izaskun Landaida Emakundeko zuzendariak jakinarazi du Abantoko Udalak deituriko elkarretaratzean parte hartuko duela.\nEudelek ere «gaitzespen irmoa» erakutsi du hilketen inguruan, eta adierazi du «giza eskubideen urraketa larria eta onartezina» dela emakumeen aurkako indarkeria. Hark ere azpimarratu du gizartearen erantzukizuna beharrezkoa dela indarkeria matxista bukatzeko: «Gure sentsibilizazio eta prebentzio ekintzak indartzen jarraitu behar dugu». Udalak deituko duen elkarretaratzearekin eta «antola litezkeen gaitzespen ekintza guztiekin» bat egin du Euskal Udalen Elkarteak ere.\nArartekoak ere gaitzetsi ditu hilketak, eta emakume eta gizonen «berdintasunean» eta matxismoaren aurka egitean jarri du arreta hark ere: «Gertatu den tragediak aurrez aurre jartzen digu erakundeok eta euskal gizarte osoak dugun erantzukizun izugarria, emakumeen eta gizonen arteko berdintasuna benetakoa izan dadin lortzeko ahaleginean amore eman ez dezagun».


Hondarribia-Irun Turismoak bere webgunea eta promozio liburuak berritu ditu : Bidasoko Hitza\nHondarribia-Irun Turismoak bere webgunea eta promozio liburuak berritu ditu\nMateriala bisualagoa eta freskoagoa izatea izan da aldaketen helburu nagusia\nMiguel Ángel Paez eta Maria Serrano gaurko aurkezpenean. Argazkia: Bidasoa Bizirik\nHondarribia eta Irungo udalek, Bidasoa Bizirik-en laguntzarekin, eskualdeko turismo webgunea eta promozio liburuxkak berritu dituzte.\nEgun, webguneak lau hizkuntzetan eskainiko du informazioa (euskara, gaztelania, ingelesa eta frantsesa). Bertan eskualdeko informazio zabala emango du jakitera bisitariei. Batetik, bisitatzeko lekuak aipatuko ditu, bi udalerrietan egin daitezken plan ezberdinekin batera. Bestetik, hirugarren atal batean, zonaldeko ostatu guztien zerrenda agertuko da, eta beste atal batean taberna eta jatetxeei buruzko informazioa. Webgunean, eskualdeko turismo-liburuxkak irakurtzeko aukera egongo da PDF formatuan.\nWebgunean bezala, lau hizkuntzetan berritu dira ere promozio liburuxkak. Bi udalerrietako planoak berritu dituzte ere. Orain handiagoak izateaz gain, establezimendu gehiago agertzen dira zerrendan. Promozio liburuxkak eta planoan eskuratzeko bi udalerrietako turismo bulegoetara jo beharko dute interesdunek. Azkenik, eskualdearen sustapen-bideoa ere egin dela adierazi dute arduradunek.\nWebgunean, promozio liburuxketan, planoetan eta bestelako aldaketekin materiala bisualagoa eta freskoagoa izatea bilatzen dutela jakitera eman du Miguel Ángel Paez Bidasoa Bizirik-eko presidenteak: “Internetek hainbesteko garrantzia hartu duen mundu honetan, beharrezkoa zen webgunea eguneratzea”. Bere aldetik, Maria Serrano presidenteordeak “aisialdiko turismo baterako ez ezik, publiko profesional batentzat ere diseinatu da webgunea”.\nHotelak eta ostalaritza establezimenduak normaltasunera bidean\nBestetik, nabarmendu beharra dago COVID-19aren pandemiagatik itxita mantentzen ziren eskualdeko hotel eta ostalaritza establezimendu gehienek ateak ireki dituztela azken asteetan. Salbuespenak salbuespen, Hondarribiko eta Irungo ia ostatu, jatetxe eta taberna gehienak irekita daude dagoeneko.


Gizarte eta lan arloko berrikuntza - Bizkaia.Eus\nGizarte eta lan arloko berrikuntza\nForu dekretu honen xedea laguntzak arautzea da, Bizkaiko Lurralde Historikoan gizarte eta lan arloko berrikuntza-proiektuak egiteko.\nForu dekretu honetan ezarritako laguntzen onuradun izan ahalko dira Bizkaiko Lurralde Historikoko elkarte, fundazio eta irabazi-asmorik gabeko entitateak.\nEntitate horiek Europako Gizarte Funtsaren Euskal Autonomia Erkidegoko 2014-2020ko Programa Operatiboan parte hartzeko aukeratu dira, Eusko Jaurlaritzaren Enplegu eta Gizarte Politiketako Saileko Enplegu eta Laneko sailburuordearen 2015eko urriaren 23ko ebazpenaren bidez.\nOnuradunak izateko, entitateak ez dira egon behar Diru-laguntzei buruzko Foru Arauaren 12. artikuluan jasotako debeku-egoeretako batean ere.\nBizkaiko Foru Aldundiaren 65/2022 FORU DEKRETUA, maiatzaren 10ekoa, ekitaldian gizarte- eta lan-arloko berrikuntza-proiektuak garatzeko dirulaguntzak emateko oinarri arautzaileak eta deialdia onesten dituena. (730 KB)\nLaburpen agiria (182 KB)\nHartzekodunaren fitxa: Diru-laguntzetarako bankuko helbideratzea (47 KB)\nEskabideak aurkezteko epea, modua eta tokia\nEskabideak aurkezteko epea 2022ko ekainaren 6an hasiko da, 9:00etan, eta 2022ko ekainaren 24ean bukatuko da, 13:30ean.\nEskabideak Internet bidez aurkeztu beharko dira, Enplegua, Gizarte Inklusioa eta Berdintasuna sustatzeko Sailaren Bulego Birtualaren bidez, Bizkaiko Foru Aldundiaren egoitza elektronikoan (www.ebizkaia.eus) sartuta, Enplegu, Gizarteratze eta Berdintasun Bulego birtuala hautatuta. (https://www.ebizkaia.eus)


Leaderboard for Reddit - Rankings for amaranthor\nRankings for amaranthor\n2012025. Arrrdune 3,912 2012026. anonThe_alcoholic 3,912 2012027. amldell 3,912 2012028. AmazinglyAwful_ 3,912 2012029. Amaroc 3,912 2012030. Amaranthor 3,912 2012031. Alfster23 3,912 2012032. Akameh 3,912 2012033. AFreakingUnicorn 3,912 2012034. abrokenjar23 3,912\n925940. BabyChalupaBatman 3,029 925941. baalpwns 3,029 925942. ATLm3 3,029 925943. ashmeister2000 3,029 925944. Antonin-S 3,029 925945. Amaranthor 3,029 925946. alhuntsyou 3,029 925947. Agile_Goose 3,029 925948. a_tad_mental 3,029 925949. A-ReDDIT_account134 3,029\n3073148. AnnieCarr 883 3073149. AnEmptyForrest 883 3073150. andreguerreiiro 883 3073151. andreaxo 883 3073152. Ame-Yuki 883 3073153. Amaranthor 883 3073154. Amalisa 883 3073155. Alyssumi 883 3073156. Alypie123 883 3073157. AlpacaChief 883\n1. mediocrereality7 2. yodamen 3. correctpeanut88 4. mhiotc 5. mightydiamond95 6. officer_eggcelent 7. pegasoz102 8. nicelaco 9. solarparadox1 10. knightlumos\n© 2016. Currently tracking 5,737,083 users.


LABek Nafarroako Hezkuntza Departamentuari eskatu dio sindikatuekin eztabaida ditzala Lanbide Heziketa antolatu eta integratzeko Lege Organikoaren onarpenaren lan-ondorioak | LAB sindikatua Hezkuntzan eta Irakaskuntzan\nHasiera Berriak LABek Nafarroako Hezkuntza Departamentuari eskatu dio sindikatuekin eztabaida ditzala Lanbide Heziketa antolatu...\nLABek Nafarroako Hezkuntza Departamentuari eskatu dio sindikatuekin eztabaida ditzala Lanbide Heziketa antolatu eta integratzeko Lege Organikoaren onarpenaren lan-ondorioak\nLanbide Heziketari buruzko Lege berria Senatuan onartu ostean, aste honetan gauzatuko dena eta 591 kidego zaharreko irakasleei eragingo diena (Lanbide Heziketako Irakasle Teknikoei), Nafarroa Garaiko LAB sindikatuan uste dugu lehenik eta behin ezagutu behar dugula zein den Lanbide Heziketako Irakasle Teknikoen kidegoaren egungo egoera eta bilakaera, ondoren Nafarroako Foru Erkidegoan har daitezkeen irtenbideetan eragiteko.\nBigarren Hezkuntzako irakasleek unibertsitateko titulazio akademikoa izan behar dute -Diplomatura, Lizenziatura edo Gradua-, 4. mailarekin edo goragoko Lanbide Kualifikazioen Katalogo Nazionalarekin (LKKN) bat datorrena. Orain arte, LKKNko 3. maila zuten pertsonek oposizioetara edota zerrendetara aurkezteko aukera zuten 777/1998 Errege Dekretuaren bigarren xedapen iragankorraren bidez. Bertan zehazten da espezialitate bakoitzeko lau deialdi ezartzen zirela irakasle teknikoak dagokien oposiziora aurkeztu ahal izateko. Horri guztiari gehitu behar zaio espezialitate horietako hamar salbuetsita zeudela Errege Dekretuak eskatzen dituen lau deialdi horietatik; izan ere, LKKNko 4. maila duten pertsona batzuek ez baitute irakaskuntza-mota hori emateko ezagutza eta trebetasun praktikorik.\nNafarroako Foru Komunitatean ez ziren ezarri aipatutako lau deialdiak espezialitate gehienetan, eta ez dakigu Lanbide Heziketako Lege berriak zenbat bitarteko irakasleri eragiten dion. Horregatik, Hezkuntza Departamentuak jakinarazi beharko digu sindikatu guztiei zenbatekoa den irakasle kaltetu kopurua.\nEstatuko lege berriarekin, Lanbide Heziketako Irakasle Teknikoen kidegotik hemeretzi espezialitate desagertuko dira Bigarren Hezkuntzako Irakasleen kidegoan txertatuz. Bestalde, 777/1998 Errege Dekretuan gertatzen zen bezala, irakasle teknikoen hamar familia zeudela lau deialdiak gainditu ahal zituztenak oposizioa egiteko, oraingoan Lanbide Heziketako sektore berezietako irakasle espezialisten kidegora pasatuko dira.\nNafarroako Hezkuntza Departamentuak, Nafarroako funtzionarioen eta irakasle kontratatuen eskuduntza izanik, bere eskumenetatik, arreta handiz aztertu beharko du bosgarren xedapen gehigarriaren hirugarren puntua, Lanbide Heziketako sektore berezietako irakasle espezialisten kidegoari buruzkoa. Bestalde, ezinbestekoa ikusten dugu sektore profesional honek eskuratutako eskubideak ez murriztea.\nJatorrizko albistea: HEMEN\nAurreko sarreraLAB apuesta por la consolidación de los puestos de trabajo y personal de cocina y limpieza del Departamento de Educación de la CAV\nHurrengo sarreraAzken ordezkapenak Haurreskolak Partzuergoan\nErlijioa, eskolatik at\nNafarroa Garaiko Lanbide Heziketako Irakasle Teknikoen kidegoko oposizio-lehiaketako behin betiko baremoa argitaratu da


Asier Guridiren atxiloketa eta estradizioaren aurka | Amnistia Ta Askatasuna\nAsier Guridiren atxiloketa eta estradizioaren aurka\nAl, 2018/10/01 - 10:30 argitaratua\nAsier Guridi Zaloña euskal errefuxiatu politikoaren aurka Espainiako Estatuak egindako estradizio eskaeren azterketa egiteko Venezuelako Auzitegi Gorenak agindutako bilatze eta atxilotze aginduaren aurrean, Amnistiaren Aldeko eta Errepresioaren Aurkako Mugimenduak honakoa adierazi nahi du:\n-Gure antolakundeak elkartasuna adierazi nahi dio Asier Guridiri eta bere jazarpenaren arrazoia den militantzia politikoaren zilegitasuna azpimarratu.\n-Asier Guridi 1992ko abenduaren 15ean atxilotu zuen Espainiako Guardia Zibilak, eta bost egun luzez tortura basatiak aplikatu zizkion, besteak beste bainera (eskuak loturik izanda burua urez beteriko baineran sartu asfixia eraginez), poltsa (plastiko batez burua gogorki estaliz arnasa eragotzi) eta elektrodoak gorputzaren atal ezberdinetan.\n-Guardia Zibilaren inkomunikazio epea amaituta, Baltasar Garzón epailearen aurrera eraman zutenean, Asierrek kuartelean pairatutakoa kontatu zion, baina epaileak ez zuen aintzat hartu eta kartzelara bidali zuen.\n-Torturen bidez ateratako autoinkulpazioa oinarri hartuta, Guridi bost urtez mantendu zuten preso, tarterik handiena Ceutako kartzelan, bere etxetik mila kilometro baino gehiagora eta beste kontinente batean. Kartzelen arteko lekualdatzeetan hainbatetan jipoitu zuten guardia zibilek, eta kartzeleroek hirutan jipoitu zuten.\n-Europako Giza Eskubideetarako Auzitegiak 20 aldiz kondenatu du Espainiako Estatua torturak ez ikertzeagatik edota tratu txarrak aplikatzeagatik; torturengatik kondenatutako polizia apurrak laster indultatuak izan dira; 10 dira euskal gatazkarekin zerikusian Espainiako Estatuak komisarietan eragindako hildakoak, eta beste 6 gerra zikineko mertzenarioek torturen bitartez eragindakoak (Lasa, Zabala, Jon Anza eta Almeriako kasuko hirurak); Torturaren Prebentziorako Istanbuleko Protokoloak 4.000 tortura salaketa berretsi ditu, eta kontuan izanda salaketen baino zati baino ez duela aztertu, 10.000 baino gehiago izan daitezkeela kalkulatzen da.\n-Hau guztia ikusirik, Venezuelako Auzitegiari eskatzen diogu Espainiako Estatuak Asier Guridi Zaloña euskal militantearen aurka mantentzen duen jazarpen politikoan parte har ez dezan eta, behingoz, dagokion asilo politikoa onar diezaion.\nEuskal Herria, 2018ko urriaren 1a.


Euskaldunon Mekak | atzerria | GAUR8\nSekula ez naiz unibertsitateko irakasle hartaz ahaztuko. Zientziaren historia ematen zigun, baina zientziarekin batera, errepaso filosofiko ederrak uzten zituen airean, etxera joan eta bakoitzak bere buruari egurra eman ziezaion. Irakasle hark, urria iristen zenean –eta urtean zehar ere bai, noizbehinka–, beti botatzen zigun: «Joango al zarete Durangoko Azokara?». Batzuek baietz eta besteek ezetz. «Durangora nahitaez joan behar dugu! Euskaldunon Meka da. Baina, ez bizitzan behin joateko, baizik eta urtean behin joan eta zerbait erosteko. Gure euskalduntasunaren froga da hori».\nArrazoi apur bat badu, Durango, zentzu askotan, Mekarekin konpara baitaiteke. Baina ez zebilen erabat zuzen, izan ere, euskaldunok, Durangoz gain, bigarren Meka bat ere badugu: Hernani. Zeinek ez du koadrilan autobusa antolatu, Hernaniko sagardotegi batean kanpoak eta barruak busti eta, alde zaharrean erdi galduta ibili ostean, etxerako bidea hartu? Ia nahitaezko bihurtu da Hernanira joatea txotx garaian. Guk, aurreko larunbatean egin genuen aspaldiko partez, eta tira, ongi pasatu genuen. Bakailaoa jan, txuleta ederrarekin auskan ibili, buruarekin pare bat intxaur apurtu eta sagardotan igeri egin... Aurtengo penitentzia egina! Hori bai, entzunda daukat hernaniarrek ez dituztela gainontzeko euskaldunon ohitura horiek oso gustuko. Eta ulergarria iruditzen zait, ez baita lasaigarria izango astea joan eta astea etorri kopetan intxaur marka duen mozkorra beren kaleetan gora eta behera ikustea. Nigatik lasai egon daitezela, datorren urtera arte ez bainaiz handik itzuliko! •


Aukera anitzak zientzialarientzat - Emakumeak zientzian\nAukera anitzak zientzialarientzat\nGaur goizean, Biodonostia Osasun Institutuan,ikertzaile gazteenei zuzendutako “Nire etorkizuna zientzialari gisa” mahai-ingurua egin da.\nMahaian, sei zientzialarik beren ibilbide profesionalari buruz hitz egin digute: zein izan zen beren hasierako prestakuntza eta nolako ibilbidea egin duten gaur egun duten lana egiteraino, eta bertan aurkitu dituzten erraztasun eta zailtasunei buruz hausnartu dute.\nMahaiak askotariko profilak dituzten sei zientzialari izan ditu. Irantzu Llarena, kimikaria eta CIC biomaGUNEko plataforma teknologikoaren arduraduna; Idoia Mugika, Kimikan doktorea eta Materialen Fisika Zentroko (CFM) komunikazio- eta dibulgazio-arduraduna; Alba Mateos, Biologian doktorea eta Biologia Molekularraren arloan Kalitatea Kontrolatzeko Saileko koordinatzailea Viralgen Vector Core enpresan; Maider Zabala, Biologian doktorea eta Onena Medicines gipuzkoako start-up enpresako ko-fundatzailea eta CSO. Nonia Pariente, Biologian doktore eta PLOS Biology aldizkari zientifikoko editore burua, eta Amaia Cipitria, Bioingeniaritzan doktorea, Ikerbasque ikertzailea eta Biodonostia IISko Birsorkuntza eta Minbiziaren Bioingeniaritzako taldeko burua.\nMahaian gai garrantzitsuak eztabaidatu dira, hala nola mugikortasuna, karrera zientifikoan artaziaren fenomenoa, desberdintasun eta oztopo erantsiak desagertzeko genero maskulinoaren inplikazioaren beharra, ingurune onuragarrietan lan egitearen garrantzia eta horrek osasun mentalean duen eragina. Guztiek esan dute zientzialarien karrerak ez duela zertan autobide zuzena izan, doktoratu aurreko lanarekin hasi eta ikertzaile nagusiaren postu batean amaitzen dena, hainbat postdoketatik igarota. “Ibilbide zientifikoek, oro har, labirinto baten antz handiagoa dute lerro zuzen horrena baino”, adierazi dute parte-hartzaileek, eta nabarmendu dute “garrantzitsuena norbere burua ezagutzeko eta benetan gustatzen zaiguna egiteko denbora ematea dela, ezer ez baita erraza, baina ingurune onean eta gauzak gustura eta grinaz eginez, bidea eramangarriagoa eta atseginagoa da”.


Frantziskoren aitasantutzaren lehenbiziko hilabeteak ulertzeko 6 gakoak\nInicio / Frantziskoren aitasantutzaren lehenbiziko hilabeteak ulertzeko 6 gakoak\nFecha de publicación 4/septiembre/2013\nAskatasuna, jarraipenarekin; kanpoaldera ateratzea, baina erreformei ekinez… Frantzisko Aita Santuak lerro argi batzuk markatu ditu.\nEdozein erakundetako agintaldiaren lehenbiziko hilabeteak transizio garaia izan ohi dira. Horietan, agintea hartzen duen pertsonaren kudeaketa nolakoa izango den antzematen hasten da.\nFrantzisko Aita Santuaren kasuan ez da beharrezkoa izan hainbeste itxoitea estilo berri bat eta Eliza suspertzeko borondate handia deskubritzeko.\nHauek dira bere estilo berriaren 6 gakoak:\n“Galdera hau irakasle batek egin dit: baina zergatik ez zoaz hara bizitzera? Nik erantzun diot: Ba, entzun ezazu, arrazoi psikiatrikoengatik. Nire pertsonalitateagatik da”. 2013-06-07.\nErromara doazen erromesengandik oso gertu egon nahi du Frantzisko Aita Santuak. Mezetan eta Entzunaldietan denbora luzez jarduten du beraiekin. Agurtu eta bedeinkatu egiten ditu. Kuriako langileengandik hurbil egotearren Aita Santuaren etxebizitzari uko egin zion. Dei efektua berehalakoa izan da, plaza gainezka dago igandetako angelusan eta baita asteazkenetako entzunaldietan ere.\n2 – ASKATASUNA\n“Konfesatzera noanean – orain ezin dut, konfesatzera ateratzeko… hemendik ezin da atera, baina hau beste arazo bat da”. 2013-05-18.\nBere diskurtsoetan inprobisatzea, bat-batean bromak egitea, topatzen dituen guztiak agurtzea, gustatzen zaio Aita Santuari. Santa Martan ostatu hartzeak bisita informalak jasotzea ahalbidetzen dio. Baita Vaticanotik, konfesatzeko adibidez, gehiago ateratzeko desioarekin bromak egin ditu ere.\n“Eta Eliza aberats bat eta gorespenaren dohakutasunik gabe egin nahi duten apostoluak topatzen ditugunean, Eliza zahartzen da, Eliza GKE bat bilakatzen da, Elizak ez dauka bizirik”. 2013-06-11.\nFrantzisko Aita Santuak gehitu dituen ohitura berrien artean Santa Marta Etxeko Meza dago. Goizero, sermoi labur bat predikatzen du. Ebanjelioa eta bere irakaskuntzak komentatzen ditu. Atze-ohial bezala, Elizak nolakoa izan behar duen eta kristauek nola jokatu behar duten gaiei buruzko bere ikusmira azaltzen da bertan.\n“Mila esker zure Aitasantutzan zehar izandako apaltasunarengatik, apaltasun eta samurtasun eredu handia eman diguzu”. 2013-03-23.\nBere diskurtsoek indar pastoral handia daukate, hitz argi eta zuzenekin, adibide grafikoekin baina baita sakontasun teologikoarekin ere. Bere irakaskuntzak aurrekoen Maisutzarekin bat datoz, Benedikto XVI, Juan Pablo II eta Pablo VI aipatzen ditu maiz.\n“Hau arrisku bat da, parrokian, lagunekin, mugimenduan, berdin pentsatzen dugunekin ixten gara… baina, ba al dakizue zer gertatzen den? Eliza itxita dagoenean, gaixotu egiten da, gaixotu egiten da”. 2013-05-18.\nFrantziskoren Aitasantutzaren hasieran ezaugarririk deigarrienetarikoa behartsuenenganako maitasuna da. Bere maitasun guztia gaixoekin, behartsuekin, haurrekin, baztertuekin erakusten du. Eta “existentziaren kanpoaldean” dauden guztiei laguntzera atera daitezela eskatzen die kristauei.\n“Pobrea den eta pobreentzat den Eliza bat nahi nuke!”. 2013-03-16.\nAita Santu bezala aukeratua izan baino lehen, Kuria erreformatzeko beharra aldarrikatu zuen, munduko elizbarruti guztien zerbitzuan arinago eta erabilgarriago izan zedin. Erreforma hau aurrera eramateko eginbehar zaila zortzi kardinalen eskuetan paratu du. Aita Santuak aurretik joan nahi du eta, momentuz, zentzu askotan ekiteko moduak aldatzen ari da.\nFrantzisko Aita Santuaren lehenbiziko hilabeteak biziak izan dira eta Elizari eman nahi dion indarra eta bultzada aditzera ematen dute.


Hirudoterapia s.r.o. - Selling medicinal leeches in Cardiff Selling medicinal leeches in Cardiff – HirudoTerapia\nYou are here: Home / Selling medicinal leeches in Cardiff\nSelling medicinal leeches in Cardiff\nLooking where to buy medicinal leeches in Cardiff?\nSelling certified medicinal leeches in Cardiff!\nLooking for suppliers of medicinal leeches in Cardiff?\nhttp://hirudomedicinalis.co.uk/wp-content/uploads/2014/03/Hirudo-terapia-home1.jpg 506 1100 Hirudoterapia.sk http://hirudomedicinalis.co.uk/wp-content/uploads/2017/05/logo-en-2.png Hirudoterapia.sk2017-02-26 06:54:402017-02-26 06:54:40Selling medicinal leeches in Cardiff\nSelling medicinal leeches in Leicester Selling medicinal leeches in Coventry


Barreiadura troposferiko - Wikipedia, entziklopedia askea.\nBarreiadura troposferikoko sistema batek distantzia handiak gaindi ditzake; ikusmen-lerroaren muga dela-eta, hedagailu bidezko mikrouhin komunikazioak (behean) hedagailu asko behar ditu distantzia bera egiteko.\nBarreiadura troposferikoko antena eta elikagailua, Boswell badia, Alaska.\nBarreiadura troposferikoa (ingelesez: Tropospheric scatter edo troposcatter) zerumugaz haraindiko komunikazio sistema da, mikrouhinak erabiltzen dituena. Eremu eta klima baldintzen arabera, 300 kilometro eta gehiagoko irispidea dauka. 350 MHz eta 8400 MHz bitarteko maiztasuna duten irrati-uhinak baliatzen ditu, troposferaren goiko geruzak zeharkatzean aleatorioki barreiatzen direnak.\nMikrouhinen bidezko transmisio konbentzionalean, igorgailuak ikusmen-lerroan eduki behar du hargailua, eta 48-64 kilometro bitarteko irispidea izaten du. Distantzia handiagoak direnean, errelebo-estazioak beharrezkoak dira. Barreiadura troposferikoko sisteman, berriz, zerumugaren gainetik uhin-sorta estua igortzen da estazio hartzailerako norantzan. Uhin-sorta barreiatu egiten da goi-troposfera zeharkatzean, eta parte bat lurrerantz joaten da; horrek ahalbidetzen du estazio hartzaileak seinalea jaso dezan.\n1950eko hamarkadan sorturik, Troposcatter sistemak komunikazio militarrerako erabili ziren, 1970eko hamarkadan komunikazio-sateliteek ordeztu zituzten arte. Era honetako instalazio militarrak izan ziren Nafarroa Garaiko Gorramendin eta Lapurdiko Artzamendin.\n↑ a b c Kopp, Carlo, Tropospheric Scatter Communications Systems, ausairpower.net\n↑ Base americana en Gorramendi, elviajerohistorico.wordpress.com\nMultimedia: Category:Tropospheric scatter


Elai-Alai eta Eresoinka. Faszismoaren kontrako herri baten borroka Elai-Alai eta Eresoinka. Faszismoaren kontrako herri baten borroka\nHome Gizartea Kultura Elai-Alai eta Eresoinka. Faszismoaren kontrako herri baten borroka\nOroitzapen garaian gaude. Espero den moduan, 80 urteetan Euskal Herriaren alde penintsularra erdibanatu ziren gertaera ikaragarriei buruz ari gara.\nGure ustez, Gerra Zibilaren; Euzkadiko Gobernuaren sorreraren; Gernikako bonbardaketaren; Errepublikaren eta Demokraziaren jarraitzaileek kontrolatutako Euskal Lurraldearen partearen tropa faszisten hartualdiaren (euskaldun asko zeuden hauen artean) 80 urteurrena oso berezia da; edo baita milaka euskaldunen fusilamendu, gartzela eta erbestea.\nOso berezia da, zeren gertaera haiek bizi izan zituzten memoria biziekin kontatu dezakegun azken urteetariko bat izango da.\nElai-Alai dokumentalaren Fotograma (1938)\nUrte askotan zehar, memoria hura, faszismoaren aurka borrokatu zutenenak, gordeak eta jarraituak izan dira. Gero, ulertu ezin ditugun arrazoiengatik, ez da onarpen nahikoa eman gizon eta emakume horiei, ezta gertatutakoren bere ikuspegia nahikoa bildu eta zabaldu izan, ezta Euskal Herriaren Kausariko eginiko sakrifizioa eta konpromesua.\nDenbora gutxian, bizitza horrela delako, Historiaren parte hau ezagutzeko, hauek utzitako dokumentuetara jo beharko dugu. Eta zoritxarrez, ez dira gertatutakoa, egindakoa eta sufritutakoa ondo ulertzeko behar beste izango.\nOroitzapen garai honetan, gure blogatik, benetan bereizgarriak iruditzen zaizkigun dokumentual bilduko ditugu. Bloga sortu genuenetik gabiltza hau egiten, baina orain, historia hau zabaltzeko gure konpromesua indartsuagoa izango dela baieztatzen dugu, gure eskuetan dagoen heinean.\nGure historia gogoratu eta zabaltzeko konpromesua duten Facebook orrialdeko pertsonei esker, balore garrantzitsua duen dokumental bat aurkitu dugu.\n“Elai-Alai” pelikula da, Nemesio Sobrevilla arkitektu eta zinemagileak 1938an egina eta zuzendua, Euzkadiko Gobernuaren propaganda zerbitzuak eskatua. 2012rarte proiektatua izan ez zen filma. Filmoteca Vascak eginiko errekuperazio lanari esker lortutako zerbait, Pariseko Cinémathèque Française-ean autoreak utzitako negatiboaren kopia bati esker. Soinua beranduago gehitu zitzaion.\nHonetan Gernikako Elai-Alai umeen dantza taldearen eta Eresoinkaren saioak biltzen dira (Euzkadiko Gobernuak, nazioarte mailan, euskaldunen benetako irudia zabaltzen laguntzeko sortua). Entitate kultural bi hauek, Euskal Herriaren errealitatea ezagutzera emateko eta errefuxiatuentzat laguntzarako funtsak biltzeko helburuarekin antzeztu zuten.\nKirolaren sektoreko, futboleko Euzkadiko Selekzioak egindakoaren antzeko zerbait.\nLehendakari Agirrek bere liburuan “De Gernika a Nueva York pasando por Berlín” liburua azaltzen duen bezala:\n“Totalitarismoaren aldarean sakrifikatua izan zen euskaldunaren arimak nola bibratzen zuen erakutsi nahi genuen atzerrian, eta aldizkariak, egunkariak eta teatro antzerkiak antolatu genituen. Jausialdiaren 3 egun aurretik, ni Santanderren nengoenean, euskaldun musikari ezagun bati deitu nionean, honela esan nion: Posible da guk hemendik irten ezin izatea, baina ez dut horregatik alor artistikora ere eraman nahi dudan borroka amaituko…”\nGernikako Bonbardaketare ondorioak ikus daitezkeen Elai-Alai dokumentalare fotograma (1938)\nSoinudun dokumentu visual honetan, “eguneroko” bizitzako argazkiekin batera, Habanan itsasoratu ziren “Gerrako Euskal Umeen” irteerarekin amaitzen da, baita matxinatuen tropek Foru Hiribildua hartu baino lehen egindako Gernikako Bonbardaketaren ondorioen irudi bakarrekin. Agustin Ugartetxeak eginikoak, Gernikako Bondardaketaren ordu batzuk geroago. Segundu batzuk baino ezin dira ikusi, zeren etxe alemanak hau errebelatzeko lana hartu zuenean, honen gehiengoa konfiskatu zuen. Baina bonbardaketaren heltzea eta honek izandako ondorio ikaragarriak imaginatzeko nahikoa dira, 1.000 pertsona baino gehiagoren hilketa adibidez.\nGezurren contra, egi gehiago.\n“Elai-Alai” dokumentalaren irudia\nEuskal Herriko Gerra Zibila\nPrevious articleCondé Nast Traveller Donostiako Txoko Gastronomikoetan sartzen da\nNext articleForondako Antezanako elizaren historia liluragarria gure mugatik kanpo irtetzen da


Greba Lanbiden Eusko Jaurlaritzaren immobilismoa eta kudeaketa txarragatik | LAB SINDIKATUA\nZerbitzu Publikoak Eusko Jaurlaritza Greba Lanbiden Eusko Jaurlaritzaren immobilismoa eta kudeaketa txarragatik\nLAB eta ELA sindikatuok greba deialdia egin dugu Lanbiden irailaren 21 eta 22 eta urriaren 3, 4 eta 5erako orientazio zerbitzua suntsi dezakeen Eusko Jaurlaritzak egindako kudeaketa negargarria eta gelditasuna salatzeko.\nLanbideko Zuzendaritzak berak defendatu du Orientazioa organismoaren modelo antolatzaile eta funtzionalaren zutabe bezala. Hala ere, errealitateak kanporatutako eta gutxitutako zerbitzu bat erakusten digu. Pertsonal gutxi egoteaz gainera, orientazioko funtzioarekin bat ez datozen betebehar gehiago egiten dituzte eta orientatzaileek haien lanpostua galtzeko arriskua ere badaukate.\nGatazka honek 195 langileen egonkortasunarengan dauka eragina modu zuzenean, bulegoetako %30a. Hala ere, eragina dauka lan-talde osoan eta baita jendarte osoan ere, Lanbidek eskaintzen duen zerbitzu publikoa txarragotzen den heinean.\nAkordio batera heltzeko administrazioaren borondate ezaren aurrean, mobilizazio sendoak burutzearen beharra ikusten dugu, eta 5 egunetako lanuztea iragarri dugu organismoaren plantilla osorako.


ELIKADURA EKOLOGIKOA ETA EKONOMIA SOZIALA, OSAGAI | Ekonomia | GARA\nELIKADURA EKOLOGIKOA ETA EKONOMIA SOZIALA, OSAGAI\nMassimiliano Martinelli eta Roberto Contin Pasta Martinelli kooperatiba txikiaren jabeak dira. Beriainen duten lantegian pasta ekologikoa egiten dute era tradizionalean. Osasunaz gain, ingurumena ere zaintzen dute energia berriztagarria baliatuz.\nMaitane ALDANONDO Eguneratua:\nPasta Martinelli Beriaingo kooperatiba txiki bat da. Izenak iradokitzen duen eran, pasta egiten dute bertan; baina ez edonola, balio eta filosofia batzuei jarraituz baizik. Ekonomia soziala eta elikadura ekologikoa ardatz dituen negozio honen ardura Massimiliano Martinelli italiarrak eta Roberto Contin iruindarrak dute. Martinellik bi hamarkada baino gehiago daramatza Nafarroan bizitzen eta darabilen euskara txukunean nabari zaio. Langabezian zegoela negozio bat abiaraztea bururatu zitzaion, eta «hemen pasta ekologiko ona ez zegoela» jabetuta, berak egitea erabaki zuen. Familian egiteko ohitura izan arren, salmentarekin hasi aurretik, Italian duen lagun batekin hilabetez ikasten aritu zen. 2013an negozioari ekin zionean bera bakarrik aritzen zen, baina duela urte eta erdi istripua izan eta eskuineko besoa ukondoraino moztu zioten. Hasieran ixtea pentsatu bazuen ere, bezeroek animatuta jarraitzea erabaki zuen, horretarako kide bat hartuta. Contin batu zitzaion eta Nafarroako Gizarte Ekonomien Enpresak elkarteak (ANEL) lagunduta, kooperatiba txiki bat sortu zuten 2015eko uztailean. REASeko –Ekonomia Alternatibo eta Solidarioen Sareen Sarea– kide dira eta Som Energiako bazkide. Energia berriztagarria baliatzeagatik hilero jasotzen duten dohaintza ematen diote bigarrenari aurrera jarrai dezan.\nEkologikoa, artisaua, gertukoa eta energia berriztagarriekin egina. Halakoa da lantegi honetan ekoizten duten pasta. Fusilliak, makarroiak, maskorrak, edota espageti nahiz tagliatelle habiak sortzeko, zekalea, gari gogor semola, espelta eta Khorasan gari osoa eta zuria erabiltzen dute. Horiek ahal den neurrian bertakoak izaten saiatzen dira, baina topatu ezin izan dituztenak Aragoi eta Galiziatik ekartzen dituzte. Martinelliren hitzetan, hori da izan duten zailtasun garrantzitsuenetako bat. «Bertakoa erabili nahi dugu, baina askotan arazoak izan ditugu bertan aurkitzeko. Esaterako, semola Huescan hartzen dugu, Nafarroan ez baitute egiten, irina bakarrik. Nekazariekin harremana izaten saiatzen gara eta etorkizunean sinergiak sortu nahi ditugu hemen landatzeko».\nModu tradizionalean egiteagatik, bere pastak bi desberdintasun nagusi dituela azaldu du italiarrak. Batetik, forma emateko brontzezko trefila erabiltzen dute, eta horrek porositate handia ematen dio, saltsa hobeto xurgatu eta azkarrago egostea ahalbidetuz. Bestetik, tenperatura baxuan eta motel lehortzen dute, osagaien ezaugarriak mantenduz eta digestioa erraztuz. «40 gradutan lan egiten dugu, balio organoleptikoak mantentzeko, ez galtzeko. Gainera, ikerketa batzuen arabera, tenperatura altuarekin glutena eraldatu egiten da eta horregatik ez da horren digestiboa». Gauza asko eskuz egiten dituzte eta egunbete behar izaten dute prozesua osatzeko. Urtean 10.000 bat kilo ekoizten dute, industrialki egun bakarrean produzi daitekeena.\nzeregin guztien arduradun\nZuzenean, banatzailerik gabe, saltzen dute. «Gogorragoa da, baina askotan bitartekariek prezioa izugarri igoarazten dute», zehaztu du arduradunak. Bezero nagusiak denda txikiak dira, bereziki, ekologikoak eta kontsumitzaile elkarteak. «Landare, Otarre, Biolai, Kidekoop… Filosofiagatik lotura dugu talde hauekin». Azoketan ere parte hartzen dute eta norbanakoen eskaerak jasotzen dituzte, posta elektronikoz. Euskal Herri osoan banatzen dute, orain sei hilabete Ipar Euskal Herrira iritsi baitziren. Madrilen eta Bartzelonan ere badituzte bezeroak, baina haiei agentzia bidez helarazten dizkiete produktuak. Gero eta ezagunagoak direla dio Martinellik, nahiz eta komertzial lan gutxi egin. «Ez dugu denborarik. Zorionez, ahoz ahokoak eta azoketan sortutako harremanekin zabaltzen ari gara gure merkatua». Zeregin guztiez arduratu behar dute, baina horrela «urratsa egiten dugu motel, baina ongi».\nPasta industriala baino garestiagoa izatea desabantaila bada ere, jendea elikadura osasungarriaren garrantziaz gero eta kontzientziatuago dagoela uste du arduradunak. Ildo horretatik, Iruñeko egungo udalak tokiko produktuen eta ekologikoen alde egindako apustua nabarmendu du Martinellik. «Duela hilabete inguru bertako produktuekin azoka egin genuen eta arrakasta izugarria izan zuen. Udalak lan handia egin zuen ezagutarazteko eta pila bat nabaritu da. Harremana ere askoz hobea da». Beraien produktuaz harro daude eta negozioak etorkizuna baduela uste dute, nahiz eta «gehixeago irabaz genezakeen...». Bi bazkideen xedea soldata duina lortzea eta lanean gustura egotea da. Biek filosofia eta bizimodu antzekoa dutenez, lana eta familia uztartzeko arazorik ez dute. Helburu ekonomikoari dagokionez, aldiz, «bidean gaude eta espero dugu pare bat urte barru lortzea. Krisi garaian hasi eta mantentzea ez da gutxi».


Arrantza Eskola Bilbon - Txikaletos\nArrantza Eskola Bilbon\nabril 13, 2018 junio 13, 2018 TxikaletosComentarios desactivados en Arrantza Eskola Bilbon\nItsasadarraren berreskurapen biologikoaz eta begetalaz gozatzen jarraitzeko, Bilbao Bizkaia Ur Partzuergoak, Bizkaiko Arrantza Federazioarekin batera, Arrantza Eskolaren denboraldi berria jarri du martxan. Harrapaketa eta askatze modalitatean jardungo dira parte hartzaileak, hau da, arrainak ahalik eta lasterren eta kontu handiarekin itzuliko dituzte uretara.\n16 urte arteko haur eta nerabeei zuzendutako jarduera hau Areatzako zubiaren ondoan garatuko da, zehazki, Bilboko Erripa kaian, 11:30etik 13:30era, igandero, maiatzaren 27ra arte.\nParte hartzaile guztiei aseguru bat egingo zaie, eta beharrezko baliabide teknikoak jarriko dira euren esku: arrantzan aritzeko ekipo osoak (kanaberak, txirrikak, berunak, amuak…), pisatzeko eta neurtzeko tresnak (metroak, baskulak, ontziak, balizatzeko zintak…), ikasteko materiala (dianak eta zehaztasun- eta jaurtiketa-materialak…), ordezko piezak eta abar. Bilbao Bizkaia Ur Partzuergoak gogorarazten du esparrua egokitu egin dela ezintasun fisikoak dituzten pertsonen irisgarritasuna bermatzeko.\nDoako jarduera bat da, eta ez da beharrezkoa aldez aurretik izena ematea.


Berri Txarrak-en bilduma lan honek taldearen lehendabiziko aroko 22 kantu jasotzen ditu (1997-2007). Hamarkada honetan taldeak 5 disko kaleratu zituen GOR zigilu independientearen abaroan. Diskoak zenbait kantu berezi ere badakartza, lortzeko zail xamarrak zirenak. Kantuok zaletuek bozkatu zituzten internet bidez. Lan honek ‘Zertarako Amestu’ DVD-a ere badakar. 70 minututako rockumental hau hainbat musika dokumental jaialditan eman zen, tartean UK-ko Portobello Film Festivalen (2007). Entzun aldizkariaren aburuz “Orain arte euskal musika talde bati buruz egin den dokumentalik onena” da hauxe.\nDiseinua eta azaleko argazkia:


�Debuta egin eta bost hilabetera finalerako borrokan egotea gauza polita da� - GARA\n�Debuta egin eta bost hilabetera finalerako borrokan egotea gauza polita da�\nZaratamoko aurrelariak ekainaren 13an egin zuen debuta, eta profesionaletan urte erdi baino gutxiago daraman arren, bere lehen txapelketa handian finalean sartzeko borrokan sartuta dago bete-betean. Larunbatean Jokin Argoteri irabazteko gai baldin bada, 20 urteko bizkaitarra Bigarren Mailako Lau eta Erdiko Txapelketako finalean izango da. Amets bat betetzea litzateke berarentzat.\nHorren gaztea izan arren, bere adierazpenek pilotari beterano batenak dirudite. Lasai hitz egiten du eta ez du patxada inoiz galtzen. Hala ere, berak behin baino gehiagotan onartu izan duenez, urduritasuna barruan darama. Alexis Apraiz eta Ibai Perez kaleratu zituen kanporaketetan, eta finalerdietako ligaxkan partida bat irabazi eta bestea galdu egin du. Ibilbide horretan beste urrats bat eman nahi du.\nOstiralean 22-13 irabazi zenion Merinori. Zer ondorio atera duzu partida hartatik?\nBa egia esan, barikuko partidatik ez nituen oso ondorio onak atera. Partida kaxkarra egin nuen, nahiz eta irabazi; ez nuen nire maila eman. Baina gutxienez garaipena lortu nuen, eta horregatik, oso pozik. Gaur Iruñean material aukeraketa egin dugu, eta pixka bat entrenatzeko aprobetxatu dut. Egindako saioarekin gustura geratu naiz eta frontoiarekin ere bai. Sanferminetan hiru aldiz jokatu nuen bertan, banekien frontoi ona dela, oso noblea, eta ea larunbateko partida zer moduz irteten den. Jokin Argote oso momentu onean dago, bi partidak irabazi ditu eta zaila izango da.\nLigaxka galtzen hasi arren, azken jardunaldian besteen emaitzen zain egon behar ez izatea zuretzat oso albiste ona da.\nGauza ona da hori. Nik irabazten badut, finalean nago. Ez dut beste inoren zain egon beharrik. Aratz Mendizabalek 22-12 galdu zuen Argoteren kontra eta hori niretzako oso emaitza ona izan zen. Orain Jokin bost tanto eginda finalean egongo da, eta besteen zain egon behar duena Aratz da. Ea barikuan zer gertatzen den, baina nik 22-21 irabazita ere finalean sartzeko aukera daukat.\nAtzelaria izan arren, Argote oso ongi moldatzen da lau eta erdian. Aurkari zaila duzu.\nHala da. Berak bost tanto egitea nahikoa du, baina pilotari guztiok partida guztiak irabaztera irteten gara, ahal dugun ondoen jokatzera, eta argi daukat Jokin ere ez dela bost tanto egitera irtengo, irabaztera baizik. Partida oso zaila daukat, baina ea urduritasunak etxean uzten ditudan eta larunbatean ongi jokatzeko gai naizen.\nNon egon daiteke partidaren gakoa? Aurkaria atzelaria izateak baldintzatzen al du jokatzeko modua?\nEz dut uste. Betikoa egin beharko da. Nahiz eta atzelaria izan Argote beti moldatu izan da ongi lau eta erdian eta banakako partidetan orokorrean ere bai. Orain dela bi urte Diazen aurka finala jokatu zuen, eta lau eta erdian oso ongi moldatzen den pilotaria da, ezker-eskuin pilota ongi mugitzen duena. Agian airez ez da beste batzuk bezainbeste sartzen, baina oso akats gutxi egiten ditu eta egia esan bere aurkako neurketak oso gogorrak izaten dira.\nPartida Labriten izango da, telebistaz emana... Ez da jokatzeko leku txarra.\nOso polita. Esan bezala, sanferminetan jokatuta nago bertan eta niri asko gustatzen zaidan frontoia da. Alde horretatik aitzakiarik ez da izango, frontoi noblea delako. Ematen zaionean pilota irten egiten da, bote arrarorik ez du egiten pilotak... Partida hau jokatzeko oso frontoi polita izango da.\nEkainean egin zenuen debuta eta zure aurreneko txapelketan finalerako borrokan sartuta zaude. Zer balantze egiten duzu lehen urrats hauetaz?\nEgia esateko, urduritasunaren erruz aurreneko partidetan ez nuen nire benetako maila eman. Baina gero eta konfiantza gehiagorekin ari naiz jokatzen, gero eta gauza gehiago egitera ari naiz ausartzen, afizionatu mailan egiten nuen moduan. Oraindik ere gauza asko daukat ikasteko, baina gero eta gusturago irteten naiz kantxara eta nire nahia entrenatzen jarraitzea eta hobetzen segitzea da. Oraintxe bertan final batean sartzeagatik borrokatzen ari naiz, eta gauza polita da, orain dela bost hilabete egin nuelako debuta. Niretzako oso gauza pozgarria da.


Atalaseen gainditzea: Málaga - Irailak 2018 - Meteorologiako Estatu Agentzia - AEMET. Espainiako Gobernua\nHasiera › Zerbitzu klimatikoak › Datu klimatologikoak › Atalaseen gainditzea\nAtalaseen gainditzea. Málaga\nHonako egun hauetan gainditu dira atalaseak:


AT 2020ztx | Transient Name Server\ncyan-ATLAS ATLAS1_ACAM1 2020-11-16 11:13:55 - 2020-11-16 11:13:55 1\norange-ATLAS ATLAS1_ACAM1 2020-11-14 13:13:26 - 2020-11-14 13:13:26 1\nr-ZTF P48_ZTF-Cam 2020-11-14 11:31:29 - 2020-11-15 12:33:01 2\n90074 2020-11-18 17:45:20 ATLAS_Bot1 J. Tonry, L. Denneau, A. Heinze, H. Weiland (IfA, University of Hawaii), B. Stalder (LSST), A. Rest (STScI), C. Stubbs (Harvard University), K. W. Smith, S. J. Smartt, D. R. Young, S. Srivastav, O. McBrien, M. Fulton, J. Gillanders (Queen's University Belfast), T.-W. Chen (MPE), D. E. Wright (University of Minnesota), J. Anderson (ESO) ATLAS ATLAS 08:24:47.818 -20:48:47.00 2020-11-16 11:13:55.200 18.7 cyan-ATLAS PSN ATLAS20bftl ATLAS\n89374 2020-11-15 20:24:15 ALeRCE F. Forster, F.E. Bauer, A. Munoz-Arancibia, L. Hernandez-Garcia, G. Pignata, L. Galbany, G. Pignata, E. Camacho, J. Silva-Farfan, A. Mourao, J. Arredondo, G. Cabrera-Vives, R. Carrasco-Davis, P.A. Estevez, P. Huijse, E. Reyes, I. Reyes, P. Sanchez-Saez, C. Valenzuela, E. Castillo, D. Ruz-Mieres, D. Rodriguez-Mancini, M. Catelan, S. Eyheramendy, M.J. Graham on behalf of the ALeRCE broker ALeRCE ZTF 08:24:47.842 -20:48:47.18 2020-11-14 11:31:29.004 18.907 r-ZTF PSN ZTF20acqnfkh ZTF SN candidate classified by ALeRCE using the public ZTF stream. Discovery image and light curve in http://alerce.online/object/ZTF20acqnfkh


Hasiera » Archive by categoryDrugstore.com\nDrugstore.com Urtarrilaren 2016 eskaintza denbora mugatu batean soilik, Drogostek Bezero Berrien Deal Berezia eskaintzen du Talde $ 15 Off eskuliburuak $ 75 edo gehiago! Egin klik hemen $ 15 eskaerak $ 75 edo gehiago eska ditzakezu! Bezero berriak bakarrik lehen ordainketa ez onartzeko baliozkoak bakarrik. Urtarrilaren 2016 hau ...


Animalien osasun legea: Nekazaritza Batzordeak akordio informala babesten du Kontseiluko kideekin\nAnimalien osasun legeak: Nekazaritza Batzordea Kontseiluak akordio informal apustua\nzirriborro EBko legea idazketa transmitigarrien animalien gaixotasunak, negoziatu parlamentariak arabera on akordio informal bat, Letoniako Ministroen Kontseiluaren Lehendakaritza eta Europako Batzordeak, zen Nekazaritza Batzordeko babesaz asteazkenean (17 ekainean). Legeak ezarriko batu dira eta askotan sakabanatuta legeria zaharren elementuak eguneratu, beraz saihesteko eta animalien gaixotasunen agerraldien berriak, hala nola, hegazti gripearen edo txerri Afrikako sukarra bezala geldiarazteko eta erritmoa mantentzeko aurrerapen zientifiko batera.\n"Akordio hau aurrerapauso handia da nekazari komunitatearentzat. Lorpen garrantzitsuena da lege berriak lehenengo aldiz lotura argia ezarriko duela animalien ongizatearen, animalien osasunaren eta osasun publikoaren artean. Mikrobioen aurkako borrokan ere urrats handia da. animalien, gizakien eta ingurumenaren aurkako erresistentzia.\n"Animalien jabe orok abeltzaintzako printzipio onak errespetatu beharko ditu eta antibiotikoak arduraz erabili beharko ditu. Azkenean, lege hau irakurtzeko erraza den legediaren adibide ezin hobea da, eguneroko bizitzan eragina izango duten 25 milioi pertsonentzat zentzua izango duena horren bidez ", esan du Marit Paulsen (ALDE, SE) arau berriei buruzko Parlamentuko txostengile eta negoziatzaile nagusiak.\nParlamentuaren, Kontseiluaren eta Batzordearen arteko akordio informal du 41 botoen bitartez onartu zen bat, bi abstentzio. arau berriak xehetasun gehiago dira eskuragarri hemen.\nbatzorde botoa akordioa bultzatzera emaitzek ezarri egingo da kideari Czesław Adam Siekierski (EPP, PL) eskutitz bat Letoniako Lehendakaritzaren asmoz.\nadostutako testua Ondoren, behar Kontseiluak formalki onartu. Kontseiluak bere negoziazioen emaitza on irakurketa posizio lehen entregatu ondoren, hitzartutako lege-proiektuaren den Nekazaritza Batzordeak berriz, bigarren irakurketa boto bat izango da jarri aurretik Legebiltzarrak osotasunean, ziurrenik berandu udazkenean izango .\nWatch prentsaurrekoan hizlaria eta komisarioaren Vytenis Andriukaitis akordio bat zangoz VODi bidez ondoren (01.06.2015)\nhizlaria Marit Paulsen profila (ALDE, SE)\nGai erlazionatuak:Txerri Afrikako sukarraanimalien gaixotasunakhegazti gripearenezaugarrifull-imagemantendu erritmoaaurrerapen zientifikoa.esate baterako,\nParlamentariak eskatzen EBko finantzaketa sarbidea Europako atxiloketa bermatzen susmagarrien for


Jokoak of racing doan\nEgia esan, hau ez da autoa gidatzeko simulazio-joko bat hemen, gurpil-joko trebea baizik, marrazki bizidunen 3D auto ereduekin eta plataforma-ibilbideekin. Zure autoa automatikoki aurrera egingo du. Deriva denbora kontrolatu behar duzu maila bakoitzean kurba desberdinak gainditzeko. Pozten naiz beti helmugara seguru eta azkar iristen zarelako!\nZure gurutzaldi-taxi jokoetan abiadura handiagoko taxi-jokoan gidatu dezakezu errepideko autobusen simulagailuan baino, beraz, kontuz ibili! Betebeharra autoa gidatzea 3d ez da hain erraza Hiriko autoen bizitza zoratuta, kontuz jendearekin eta trafikoko autoak gidatzeko jokoak 3d\nDangerous Racing lasterketa joko dibertigarri eta adiktiboa da. Saihestu oztopoak bidean eta bildu erregaia, bizitzak eta txanponak jolasteko. Gidatu ahal duzun neurrian erregaia agortu baino lehen. Ondo pasa lasterketa-joko zoragarri honekin.\_nNola jokatu:\_nErabili sagua edo gezi-teklak jokoan jolasteko.\nV8 Racing-ek metala ponpatzen utziko dizu!\nFormula Jigsaw online puzzle joko dibertigarri bat da. Arrastatu piezak saguaz posizio zuzenera. Puzzleak ebaztea lasaigarria da, aberasgarria eta zure garuna zorrotz mantentzen du. 1000 $ gastatu behar dituzu irudi hauetako bat erosteko. Irudi bakoitzerako hiru modu dituzu, eta horietatik gogorrenak diru gehiago ekartzen du. Guztira 10 argazki dituzu.\nLaster ibili hiriko errepideetan trafiko astuna, saihestu trafiko zaila, gidatu garaje zoroak eta izan taxi gidari eroa. Ez saiatu inoiz zure bidaiariak uxatzen. Gidatu hiriko taxia eta herriko taxia, hartu bidaiariak eta utzi nahi dituzun helmugetan. Kontuz denborarekin, ez galdu erronkak. Gozatu hiria gidatzen taxi gidatzeko simulagailu jokoetan.\nCity Taxi Driver Simulator: C\nSlot Car Racing HTML5 lasterketa joko bat da. Prest al zaude zure haurtzaroko egunik onenak bizitzeko? Jokatu bakarka \_"Lasterketa azkarra\_" edo \_"Erronka\_" moduaren artean 4 zailtasunetan aukeratuz. Edo desafiatu lagun bati zailtasun handiagoa duten 8 bidetan!


'Potologuak' Nagore Aranburu, Egoitz Lasa eta Mikel Pagadiren antzerkia ikusteko aukera izango dugu urrian — Kulturaz\n'Potologuak' Nagore Aranburu, Egoitz Lasa eta Mikel Pagadiren antzerkia ikusteko aukera izango dugu urrian\n'Potologuak' Nagore Aranburu, Egoitz Lasa eta Mikel Pagadiren antzerkia ikusteko aukera izango dugu urrian Azpeitiko Sanagustin kulturguneak antolatuta, barre egiteko antzezlana ikusteko aukera paregabea izango dugu, Aranburu, Lasa eta Pagadiren lan berriarekin. 'Bodologoak' ikuskizunaren arrakastaren ondorengoa da bakarrizketa formatuko antzezlana. Urriaren 3an, 22:00etan izango da. Sarrerak eskuragarri daude dagoeneko. https://www.kulturaz.eus/bloga/1557 https://www.kulturaz.eus/bloga/1557/@@download/image/POTOKARTELAweb.jpg\nAzpeitiko Sanagustin kulturguneak antolatuta, barre egiteko antzezlana ikusteko aukera paregabea izango dugu, Aranburu, Lasa eta Pagadiren lan berriarekin. 'Bodologoak' ikuskizunaren arrakastaren ondorengoa da bakarrizketa formatuko antzezlana. Urriaren 3an, 22:00etan izango da. Sarrerak eskuragarri daude dagoeneko.


About: dbpedia-eu:Nafarroako_armarria Goto Sponge NotDistinct Permalink\nNafarroako armarria ikur heraldiko bat da, mendeetan zehar Nafarroaren eta Nafarroako Erresumaren ikur nagusia izan dena. 1982ko abuztuaren 10eko Lege Organikoak, Nafarroako Foru Eraentza Birrezarri eta Hobetzeari buruzkoak (NFEBHLO), ondokoa adierazten du 7.1 artikuluan: Nafarroako armarria, hondo gorriaren gainean paraturiko urrezko kateez da, katemailaz osaturiko zortzi besoen elkargunean esmeralda bat dutela eta ororen gainean, berriz, Errege koroa, Nafarroako antzinako Erresumaren sinboloa. Egun Nafarroako Foru Erkidegoko armarri nagusia da. Euskal Herriko armarrian agertzen da, eta baita Espainiako armarrian ere eta Nafarroarekin harremana izan duten hainbat lurralde eta herrien armarrietan.


Euskerako Blog-a – San Francisco EP-ko euskera ataleko bloga\nSan Francisco EP-ko euskera ataleko bloga\n2016-2017 IKASTURTEA-BERRIRO MARTXAN!!\nONGI ETORRI EUSKERAKO BLOG BERRIRA!!!\nOLENTZERO Abenduak 24 arratsaldean Olentzero eta Mari Domingi datoz Mendaviara. Animatu eta joan parte hartzera!! Gelan abesti hauek lantzen gabiltza haiei abesteko: GABONAK Gabonak iristear daude eta gelan horma-irudi batzuk egin ditugu eskola apaintzeko. …\nPor euskera, en Sin categoría\nAbenduak 24 arratsaldean Olentzero eta Mari Domingi datoz Mendaviara. Animatu eta joan parte hartzera!!\nGelan abesti hauek lantzen gabiltza haiei abesteko:\nGabonak iristear daude eta gelan horma-irudi batzuk egin ditugu eskola apaintzeko.\nUDAZKENA IRITSI DA\nUdazkena iritsi da eta euskerako gelan olerki ezberdinak landu ditugu gaiarekin lotura dutenak. Ondoren egindako olerkiak hostoetan idatzi ditugu eta hosto horiekin zuhaitz bat egin dugu.\nBlog honetan Mendaviako eskolako ikasleak euskera atalean egindako ekintzen, jardueren eta lanen inguruko informazioa, bideoak eta argazkiak azaleratuko dira, ikasleak eta euren familiak etxean ere ikusi eta gozatu ahal izateko.\n(En este blog se van publicar vídeos, fotos e informaciones sobre las diferentes actividades y trabajos que realizan los alumnos de la escuela de Mendavia en el apartado de euskera, para que en casa también estos alumnos y sus familias puedan disfrutar de ello.)\nsonia en 4. maila\nAimar en 1. maila\n© 2020 Euskerako Blog-a.


Begoñako Andra Marik, Elizbarrutiko erakunde legez, bere misioaren baitan bere ikaslegoari kristau inspirazioko prestakuntza eskaintzea du helburu. Horrela, BAMeko eskaintza akademikoan ikasleek Gaitasun Akademikorarko Eliz Agiria (DECA) delakoa lortzeko ikasketak egin ditzakete. DECA agiriak, erlijioaren didaktikan espezializazioa egiaztatzen du eta beharrezkoa da ikastetxeetan erlijioa irakasteko.


Paradoxa kontraesana dakarren baieztapena edo baieztapen multzoa da, nahiz eta hasiera batean egiazkoak iruditu, edo logikaz eta intuizioaz kontrakoak diruditenak. Oso maiz, ordea, paradoxetako baieztapenetan ez dago benetako kontraesanik, hasierako premisa bat edo gehiago faltsua dela frogatzen delako, edota hitz-jolas bat, edo bateraezina. Edonola ere, paradoxa zenbaitek ez dute eskuarki onartzen diren irtenbiderik (Curryren paradoxa, esaterako).\nParadoxa kontraesana dakarren baieztapena edo baieztapen multzoa da, nahiz eta hasiera batean egiazkoak iruditu, edo logikaz eta intuizioaz kontrakoak diruditenak. Oso maiz, ordea, paradoxetako baieztapenetan ez dago benetako kontraesanik, hasierako premisa bat edo gehiago faltsua dela frogatzen delako, edota hitz-jolas bat, edo bateraezina. Edonola ere, paradoxa zenbaitek ez dute eskuarki onartzen diren irtenbiderik (Curryren paradoxa, esaterako). Kontraesanaren parekoa da paradoxa hitza sarritan. Literaturan eta bestelako arteetan, paradoxek ez dakarte kontraesanik, eta egoera ironikoei atxikita erabiltzen dira. Batzuetan, harridura soilerako erabiltzen da paradoxa hitza. (eu)\nParadoxa kontraesana dakarren baieztapena edo baieztapen multzoa da, nahiz eta hasiera batean egiazkoak iruditu, edo logikaz eta intuizioaz kontrakoak diruditenak. Oso maiz, ordea, paradoxetako baieztapenetan ez dago benetako kontraesanik, hasierako premisa bat edo gehiago faltsua dela frogatzen delako, edota hitz-jolas bat, edo bateraezina. Edonola ere, paradoxa zenbaitek ez dute eskuarki onartzen diren irtenbiderik (Curryren paradoxa, esaterako). (eu)


Barixakuan zabalduko dute Eibarko eskubaloiaren historia laburbiltzen duen argazki erakusketa Errebalen - etakitto.eus\nBarixakuan zabalduko dute Eibarko eskubaloiaren historia laburbiltzen duen argazki erakusketa Errebalen\nETA KITTO 2022, Mai 17\nJD Arrateren 75. urteurrena (1947) eta Eibar Eskubaloiaren 10. urteurrena (2011) ospatzeko antolatu dituztenen artean, Eibarko eskubaloiaren historia laburbiltzen duten milaka irudi digitalizatu ipiniko dituzte ikusgai barixakutik aurrera Errebalen, eraikinaren 1. solairuko funtzio anitzeko aretoan. Atzo goizean aurkeztu zuten erakusketa Jon Iraola alkateak, Ander Curiel Kirol zinegotziak, Gaizka Bilbao Eibar Eskubaloiko presidenteak eta urteurrena antolatzeko ardura duen taldeko kideak diren Guadalupe Ibáñezek eta Javier Férnandezek.\nAzaldutakoari jarraituta, erakusketa prestatzeko hainbat erakundek eta partikularrek lagatako argazki mordoa erabili dituzte, jasotako milaka argazkiren artean esanguratsuenak aukeratu eta gero. Hala ere, norbaitek irudirik izanez gero, antolatzaileekin kontaktuan ipintzea eskertuko luketela adierazi zuten agerraldian.\nErakusketako irudiak Errebalgo aretoko telebista pantailetan ikusi ahal izango dira, barixakutik maiatzaren 26ra bitartean, 11:00etatik 13:00era eta 18:00etatik 20:00etara. Ondoren, maiatzaren 27tik 31ra bitartean Ipurua kiroldegiko sarrera nagusian ikusteko aukera egongo da.\nHerri bazkaria uztailaren 16an\nBestalde, atzoko ekitaldian jakinarazi zutenez, uztailaren 16an (zapatua) herri bazkaria egingo da, hain zuzen ere JD Arrate-ren sorrera 1947ko uztailaren 17an izan zela gogoratzeko. Horren harira, bazkarirako izen-emateak egiteko, galdetegi bat jarri da eskuragarri Eibar Eskubaloia eta JD Arrateren sare sozialetan.\nUrteurrenen amaiera-ekitaldia, bestalde, irailaren 26an izango da, JD Arratek Untzaga plazan jokatu zuen eskubaloiko lehen partida ofizialarekin bat eginez. Ekitaldi horretan, besteak beste, hamarkada hauei buruzko pasarteekin editatzen ari den dokumental historikoa ikusi ahal izango da.\n« Erabakita hurrengo zapatuan jokatuko diren foball-zaletuaren Kopako finalerdiak Isabel Barambio hil da, Eibarko pertsonarik zaharrena »


Euskerearen korapiloak eta erronkak - bizkaie.biz\nBizkaie! 2020-05-19 10:50 Euskerea berbagai\nEuskaltzaindiak eta Ezkerraberrik 2018an antolatutako jardunaldi baten oinarritutako liburua, plazan.\nEuskera informalaren inguruan eta hizkera estandarrak zein euskalkiek eremu horretan daben zereginaren inguruan gogoetea egiteko asmoz, jardunaldia antolatu eben 2018an Euskaltzaindiak eta Ezkerraberri Fundazinoak. Orduko haretan esandakoak liburu baten batu ditue orain, Euskara batua eta tokian tokiko erabilera: korapiloak eta erronkak izenburuagaz. Jagon sailaren 20. alea da.\nJardunaldian parte hartu eben adituek, besteak beste, euskalkien zeregina zein dan jorratu eben, baita ahozko euskereak eta argotak zelakoak izan behar diran be, gazte hizkerak ahaztu barik. Mikel Zalbide, Adolfo Arejita, Joxerra Garzia, Inma Muñoa, Orreaga Ibarra, Xabier Euzkitze eta Asisko Urmenetaren gogoetak batzen ditu liburuak.\nAditu horreetako bakotxak bere arlotik eta ikuspegitik jorratu zituan gaiaren ertzak, eta liburuan horri heldu deutsie barriro. Mikel Zalbide euskaltzain eta soziolinguisteak, esate baterako, euskera batua eta eguneroko berbetak zertan diran azaldu dau, eta biak buztartzeko moduen bila ibili da. Erregistro bien arteko hartu-emonak dira giltzarria, Joxerra Garzia irakasle eta komunikatzailearen arabera.\nAdolfo Arejita irakasle, euskaltzain eta Labayruko zuzendariak Bizkaiko euskerearen errealidadetik eta herri hizkeren aberastasunetik heldu deutso gaiari, eta euskera jasoa darabilenek herri hizkeren iturritik edan behar leukeela dino. Ezkortasun pixka bat agertzen dauen arren, Arejitak baikortasunez amaitzen dau bere testua, ikus-entzunezko hedabideetan itxaropena jarrita: Malgutasun gehiago erakusten dabe euskerearen transmisinoan eta bizigarritasunean, hobeto egokitzen dira hiztunen egoeretara, eta moduren batean eredu egokia eskaintzen dabe normalizazinoari buruz.\nXabier Euzkitze komunikatzaileak be euskalkiez egin dau berba, horreek euskera batuagaz buztartzeko aukerak ikusten ditualako. Batuan zein euskalkietan topau leitekez testu onak eta txarrak, bakotxeko eredu onak aukeratzea da kontua. Hitanoa be tresna eraginkorra izan leitekela uste dau, malgutasunez jokatu ezkero.\nGazteen hizkerei begiratu deutse Ikastolen Alkarteko Inma Muñoak, euskeraz biziko diran ikasleak hezteko orduan erregistro egokiak lantzea ezinbestekoa dalako. Nafarroako Unibersidade Publikoko irakasle Orreaga Ibarrak be gazteen hizkerak aztertu ditu.\nAzkenik, Asisko Urmeneta marrazkilariak biribildu dau liburuaren gogoeta-moltsoa. Hizkera informal, kolokialagaz olgetako deia egin dau, eta euskera batuaren eredua zurrunegia dala deritxo. Hizkera informala aberastu eta adierazkortasuna emoteko, euskalkietako berbak aprobetxetearen alde egin dau.\nLiburua online erosteko hemen (alarma egoerearen ostean banatuko da).


INGURALDE eraikina – Bilbao Ria 2000\nInguralde prestakuntza-zentroa garai batean epaitegien egoitza zaharra izandako udal-eraikin birgaitua da. Instalazioetan hainbat prestakuntza-programa eskaintzen dira, ikasleen gaitasuna hobetzeko eta enplegu-ekimenak sustatzeko. Ramón Mardones arkitektoaren proiektuaren arabera birgaitu zen


Sokatira Mundiala. Sokatira Euskal Herrian | EHK\nSokatira gure herriari hertsiki lotua dago. Euskal Herriko herri-kirol gisa hartzen da, baina era berean oso hedatuta dago mundu osoan eta Munduko zein Europako txapelketak ospatzen dira noizean behin.\nNahiz eta idatzizko aipurik ez agiririk ez izan, sokatira betidanik euskaldunen artean egin den ustea dago. Eskura ditugun pista zaharrenek marinelen eguneroko zereginarekin lotzen dute, itsasontziak sirga bati tiraka harrapatzen baitituzte. Eta hemen ezin dugu ahaztu “”zirgarien”” figura, portuko emakume langileak, zamatik tiraka. Balearen ehiza ere aipatu behar zaio; izan ere, zetazeoa hil ondoren, lehorreratu egin behar zen, arrastaka zatitzeko, burutik eta isatsetik tiraka. Lanean lortutako trebeziari esker, euren artean lehiatzen hasi ziren.\n⏩ Oroitzapenen eta ahozko tradizioaren arabera, joan den mendean sokatiraren erronkak oso ohikoak ziren euskal auzoetan.\n⏩ 1915eko apirilaren 18an, euskal jaietan, sokatira lehiaketak egin ziren Atotxako futbol zelaian, 12 gizoneko taldeekin. JOLASTOKIETA taldeak irabazi zuen.\n⏩ Azpeitian ere, 1935ean, Keixeta aizkolari ospetsuak Azpeitiko taldea prestatu zuen Euskal jaietan, Oyarzun Espainiako txapeldunaren aurka lehiatzeko, eta irabazi egin zuten.\n⏩ 1960ko hamarkadatik aurrera Euskal Herriko herri gehienek sokatira talderen bat izan dute, kirol herrikoia eta ezaguna bilakatu baitzen. Mapa honetan kokatu ditugu 1984 eta 2020 urteen bitartean hiru urtez behintzat Euskadiko Sokatira Txapelketan lur gaineko eta gomazko aldaeretan lehiatu izan duten taldeak.\n⏩ Noiztik dago sokatira Euskal Herrian kirol federatu gisa? 1986an Herri Kirolaren Euskal Federazioa sortu zen eta sokatira biltzen dituen kiroletako bat da.\n⏩ 1991 Lehenengo Munduko Indoor Txapelketa egiten da, goma gainekoa. Euskal Herrian egiten da.\n⏩ 2014an Basque Country TWIF Nazioarteko Sokatira Federazioan sartu zen.


Imanol Beristainekiko elkartasun gaua egingo dute gaur Plentzian - - Hiruka.eus\nUkberri 2014-11-21 21:37\nImanol Beristain eta Espainiako Auzitegi Nazionalean hilabete hauetan epaitzen ari diren beste 27 gazte independentistekiko elkartasun gaua hartuko du gaur Plentziako Danontzat gaztetxeak. Plentzia eta Gorlizko sostengu taldeak antolatuta, 21:00etan argazki erakusketa izango da gaztetxean bertan, bi ordu beranduago hiru taldek kontzertua eskainiko dutela. Andergraund bandak rock&roll doinuak eskainiko ditu eta Metalfetamina eta Su Ta Ke, berriz, hurrenez hurren Metallica eta Su Ta Garren kantak aireratuko dituzte. Antolatzaileek ez dute zalantza izpirik ekimena bultzatu behar zutenik, "40ak libre lortu genuelako 28ak ere libre izateko!". Bitartean, epaiketa abenduaren 18ra arte da luzatzekoa eta gazte bakoitzari 4.000 euro baino gehiagoko kostea eragingo die. Hori dela eta, Itzubaltzetako Libre ekimenak Beristain lagundu nahi dutenek erabil dezaketen kontua zabaldu du Laboral Kutxan: 3035 0243 07 2431030353. Argazkian, Beristainen alde egindako mobilizazioetako bat.\nImanol Beristain Gutierrez itzubaltzetarra 2010eko urriaren 22an atxilotu zuen Espainiako Polizia Nazionalak Fernando Grande Marlaska epaileak Segiko Ipar Uribeko arduraduna izatea leporatu ziola. Bost egun beranduago, itzubaltzetarrak tratu txar fisiko zein psikologikoak pairatu zituela salatu zuen Amnistiaren Aldeko Mugimenduak. Besteak beste, poltsa, kolpeak eta mehatxuen berri eman zuen. Harrez gero, prebentibo egoeran izan zuten Alcala espetxean, Getxotik 413 kilometrotara.\nKartzelan egon zen bitartean, alaba izan zuen Imanolek, kalera atera arte aurrez aurreko bisitetan baino ez zuena ikusi. Beristainen egoera salatzeko makina bat mobilizazio egin zuten bere herrikideek zein Algortako San Nikolas ikastolako lankideek, tartean Itzubaltzeta / Romoko hiru auzokidek 5.000 eurotako isuna ordaindu behar izan zuten, Espainiako Poliziak eta Ertzaintzak haien aurkako zenbait salaketa jarri ondoren.\nAuziperatutako neska-mutil guztiei Segi gazte erakunde ilegalizatutako kideak izan izana leporatzen diete, Fiskaltzak seina urteko espetxe zigorra eskatu duela. Izan ere, delitu bera egotzi zieten urria eta urtarrila bitartean epaitutako Xabier de la Maza Peña gazte gorliztarrari eta beste 39 laguni. Horiei pasa den ekainaren 11n absoluzioa eman zien Espainiako Auzitegi Nazionalean eta, egun batzuk beranduago jakin zenez, Fiskaltzak zein akusazio partikularrek uko egin zioten epaia errekurritzeari.